"Hindi Ko nilikha angJinn at Tao 
maliban sa pagsamba sa Akin" 
(Qur'an 51:56) 

PAMBUNGAD NA PANANALITA 
Lahat ng uri ng pagsamba, panalangin, pagdakila at 
pagluwalhati ay para lamang sa Allah, ang 
Panginoon ng Alamin (ng lahat ng nilikha-taojinn, 
anghel at mga bagay na nakikita o di-nakikita). Ako 
ay sumasaksi na walang ibang (tunay) na diyos 
maliban sa Allah at ako ay sumasaksi na si Propeta 
Muhammad ay Kanyang Sugo. 
Bawat muslim ay naniniwala na ang pinakadakilang 
bagay na ipinagkaloob ng Allah sa mundong ito ay 
ang Islam (Ang Pagsuko at Pagsunod sa Kalooban 
ng Nag-iisang Tunay na Diyos). Kay a naman, ang 
tangi at pinakamataas na uri ng pasasalamat na 
maaaring gawin ng isang muslim na naghahangad na 
bigyang kasiyahan ang Allah ay ang pananatili sa 
pagiging matapat at masunurin sa lahat ng 
kautusang napapaloob sa Huling Banal na 
Kasulutan, ang Dakilang Qur'an at Sunnah (mga 
aral, sawikain, gawain) ni Propeta Muhammad (snk). 
Sa mahabang panahon, ang katawagang muslim ay 
nabigyan ng maling pakahulugan lalo na sa mga di- 
muslim. At maging ang ibang muslim, ang tunay na 
kahulugan ng pagiging muslim ay hindi ganap na 
nauunawaan. 

Minsan pa, bigyan natin ng tunay na kahulugan ang 
salitang Muslim. Ang muslim ay hindi pangalan ng 
isang lahi o angkan. Kahit na ang isang tao ay 
isinilang sa magulang na muslim, ito ay hindi sapat 
na batayan upang tawagin siyang ganap na muslim. 
Ang pagiging muslim ay hindi isang katangian na 
maaaring manahin ng sinuman sa pamamagitan ng 
pagkakaroon ng mga magulang na muslim. Sa 
katotohanan, ang pagitan at kaibahan ng muslim at 
di-muslim ay nakasalalay sa Kaalaman. At ang 
kaalamang ito ay nasisilayan sa kanyang pang-araw- 
araw na pamumuhay. Sa lahat ng antas at aspeto ng 
kanyang buhay, isinasakatuparan niya ang tungkulin 
bilang muslim. Muslim- isang katawagang 
nagsasaad ng pagpapaalipin at paglilingkod sa Diyos 
na Tagapaglikha. Ang isang tao ay maituturing 
lamang bilang muslim kung nalalaman niya ang 
pundamental na prinsipiyo ng Islam. Hindi maaaring 
maging muslim ang isang tao sa gitna ng 
kamangmangan. Ang taong isinilang sa magulang na 
muslim, na may pangalang muslim , na nakadamit na 
muslim at tinatawag ang sarili bilang muslim ay hindi 
maituturing na isang tunay na muslim maliban kung 
nalalaman niya ang tunay na kahulugan, kahalagahan 
at kautusan ng Islam at matibay na pinaninindigan at 



4 



sinusunod ang Batas nito. Ang isang tunay na 
muslim ay nababatid niya kung ano ang kanyang 
kaugnayan sa Diyos at kung ano ang kaugnayan ng 
Diyos sa kanya. At nalalaman niya ang tamang 
landas na dapat niyang tahakin sa mundong ito 
upang makamtan niya ang pagpapala ng Diyos na 
siyang magsisilbing daan tungo sa buhay na walang 
Hanggan. 

Ang maikling babasahing ito ay nagbibigay ng 
paliwanag at kahalagahan sa mga pangunahing haligi 
ng Islam na siyang batayan upang magampanan ng 
isang naghahangad na maging tunay na muslim, ang 
tungkuling nakaatang sa kanyang balikat. 
Sana'y tanggapin ito ng Allah bilang paglilingkod sa 
Kanya. (Inshallah) 
Marami pong salamat. 

A. Jibril Salas 
(ISCAG-Phil) 

ANG KALIMA 

Laa ilaaha illaUah Muhammadar-Rasullulah 
(Walang ibang diyos na dapat sambahin maliban sa 
Allah at si Muhammad ay Kanyang Sugo) 

Ang pagbigkas ng Kalima {Laa ilaaha illallah 
Muhammadur Rasullulah) ang susi sa pagyakap sa 
Relihiyong Islam. Sa pagbigkas ng kalimang ito, ang 
tao ay pumapasok sa isang dakilang kasunduan sa 
harap ng Allah at maging sa buong mundo. Ito ang 
kasunduang namamagitan sa tao bilang alipin ng 
Allah at ang Allah bilang Tanging Panginoon ng tao. 
Ang kasunduang ito ay nangangailangan ng ganap 
na katapatan sapagkat ito ay kinapapalooban ng mga 
alintuntunin na dapat isagawa. 
Ang tao ay nahaharap sa isang banal na tungkulin at 
pananagutan.Una sa lahat, ang kalima ay isang 
pagpapatunay na ang Allah lamang ang Siyang dapat 
sambahin sapagkat Siya ang ating Tagapaglikha, 
Panginoon, Tagapagpanatili at tanging nakikinig sa 
ating mga dalangin at karaingan. Ang mundong ito 
ay hindi gagalaw at magkakaroon ng buhay maliban 
sa kapangyarihan ng Allah. Siya ay Tanging Isa at 
Mananatiling Isa magpakailanman. Pangalawa, sa 

pagpapahayag ng Kalima, ang isang tao ay 
nagpapatotoo na ang Allah ay Siyang Diyos ng 
lahat, at bawat bagay na narito ay Kanyang 
pagmamay-ari. Ang buhay at kamatayan ay nasa 
ilalim ng Kanyang Banal na Kautusan. Siya lamang 
ang nararapat katakutan at dapat paglingkuran. 
Tayong lahat na kanyang nilalang ay mga alipin 
Niya. Na ang tunay nating tungkulin ay ang sumuko, 
sumunod at tumalima sa Kanyang Kalooban at 
Kautusan. 

Ang Muhammadur Rasulullah ay isang 
pagpapahayag na tinatanggap ng isang tao ang Batas 
ng Allah na ipinagkatiwala kay Propeta Muhammad 
(snk 1 ). Ang buhay ng isang muslim ay nararapat na 
nakaalinsunod sa buhay na inilarawan ni Propeta 
Muhammad (snk). 

ANG KASUNDUAN ng TAO at ng 
ALLAH 

Ang isang tao ay nararapat maging matapat sa 
kanyang sinumpaang tungkulin. Sa pagtalikod ng 



snk-sumakanya nawa ang kapayapaan. 

isang mananampalataya sa kalimang ito, ang lahat ng 
bagay na nakarinig sa kanyang pagpapahayag ay 
magiging saksi laban sa kanya sa paghuhukom ng 
Allah. Ang kanyang katawan , mata, bibig, kamay, 
paa at maging ang kaliit-liitang ugat at buhok niya sa 
katawan ay sasaksi sa kanyang walang katapatang 
pagpapahayag. Sa paghuhukom ng Allah, walang 
abugado ang maaaring magtanggol sa sinuman 
Sapagkat maging ang hukom o abugado dito sa 
mundo ay haharap sa Allah upang managot sa 
kanilang mga gawain. Walang sinuman ang 
makakawala at makalulusot. Walang maikukubli at 
maitatago sa Allah, ang Panginoon ng lahat. Kung 
ang mga ibang may katungkulan dito sa mundo ay 
nakukuha sa suhol, hindi ang Allah sapagkat Siya ay 
ganap na makatarungan at makatotohanan. Lahat ay 
lalapatan ng parusa at gantimpala. Sa husgado dito 
sa mundo, ang saksi ay maaaring magsinungaling. 
Ngunit sa Hukom ng Allah, lahat ay ganap na 
katotohanan at hindi mapasisinungalingan. Maaaring 
dito sa mundo ang hukuman ay hindi makatarungan 
at maaari niyang mapawalang-sala ang isang 
kriminal, ngunit sa hukuman ng Allah, lahat ay may 
katarungan. Maaaring makatakas ang tao sa 
bilangguan dito sa lupa ngunit sa piitan o bilangguan 

ng Allah sa kabilang buhay, walang sinuman ang 
makakatakas. Kaya, isang malaking kasalanan sa 
Allah ang magpahayag ng kasunduan na lihis naman 
sa katapatan at katotohanan. At dahil sa kasunduang 
ito, ang tao ay may pananagutan na dapat tuparin 
bilang alipin. At ang pananagutang ito ay nakaugnay 
sa kanyang pang-araw-araw na pamumuhay bilang 
alipin ng Allah. Ang pagtupad sa tungkuling ito na 
may layuning sumunod at sumuko sa Kalooban ng 
Allah ay tinatawag na Ibadah. 

ANG KAHULUGAN NG IB AD' AH 

Ang Allah (Ang Kataas-taasang Panginoon) ay 
nagsabi sa Kanyang Banal na Qur'an: 

"Hindi Ko nilikha ang Jinn at Tao maliban sa 
pagsamba sa Akin, "(Qur'an 51:56) 

Maliwanag mula sa talatang ito na ang layunin at 
dahilan ng ating pagsilang at ng ating buhay ay 
walang iba maliban yaong pagsamba sa Allah (Ang 
Makapangyarihan). Kaya't bilang tao nararapat 
nating alamin ang tunay na kahulugan ng "Ibadah" 
(pahapyaw na binigyan ng kahulugan sa tagalog 

bilang "pagsamba"). Kung ang kahulugan at tunay 
na diwa nito ay hindi nalalaman ng tao, paano niya 
maisasakatuparan ang tunay na layunin ng kanyang 
pagkakalikha? Anumang bagay na hindi 
naisasakatuparan ay itinuturing na walang 
kabuluhan. Katulad halimbawa ng isang doktor, na 
hindi kayang pagalingin ang maysakit, 
nangangahulugang hindi siya matagumpay sa 
kanyang propesyon. Kung ang magsasaka ay hindi 
makapag-ani ng magandang tanim, hindi siya 
nagtagumpay sa kanyang pagbubukid o 
pagbubungkal ng lupa. Kung hindi natupad ng tao 
ang layunin ng kanyang buhay, ang kanyang buong 
panahon ay maituturing na isang walang kabuluhang 
pamumuhay. Sa ganitong dahilan, nararapat nating 
unawain at isipin ang tunay na kahulugan ng 
"ibadah" at panatilihin natin ito sa ating puso at 
kalooban sapagkat dito nakasalalay ang tagumpay o 
kapahamakan ng ating buhay. 

Ang salitang "ibadah" ay hinango mula sa salitang 
"Abd", Ang kahulugan ng "Abd" ay alipin o lingkod. 
Samakatuwid ang kahulugan ng "ibadah" ay 
pagtilingkod at pagpapaalipin sa Allah. Kung ang 
isang tao ay nananatiling gumagawa at kumikilos 



10 



ayon sa ipinag-uutos ng kanyang Panginoon, ito ay 
tinatawag na paglilingkod at ibadah. Sa kabilang 
dako, kung ang isang tao na naglilingkod sa 
kaninuman at tumatanggap ng sahod ngunit siya ay 
hindi ganap na sumusunod sa kanyang 
pinaglilingkuran, ito ay tinatawag na pagsuway na 
ang katumbas ay walang katapatan. Ang isang alipin 
ay nararapat na isaalang-alang ang kanyang gawa at 
kilos para sa kanyang Panginoon. Nararapat din 
niyang ganap na nauunawaan ang kanyang tungkulin 
bilang alipin. 

Ang unang tungkulin ng isang alipin ay ang 
pagiging matapat sa kanyang pinaglilingkuran. Ang 
tao bilang alipin ng Allah ay matatag na nananalig at 
naniniwala na walang dapat bigyan ng tunay at 
ganap na katapatan kundi ang Kanyang 
Tagapaglikha. Ang katapatan ay naipapahayag ng 
isang tao sa kanyang pananalita, at sa kanyang puso 
ay nakaukit ito at tunay na nasisilayan sa aktual na 
gawain at pamumuhay. 

Ang ikalawang tungkulin ng isang alipin ay ang 
laging masunurin sa kanyang Panginoon, tinutupad 
niya ang mga kautusan, hindi siya tumatalikod sa 
kanyang mga tungkulin at umiiwas siya sa pananalita 
mula sa kanyang sariling pag-iisip o di kaya siya ay 

hindi nakikinig sa salita na laban sa kagustuhan at 
batas ng kanyang Panginoon. Bilang mabuting alipin, 
sinusunod niya ang Batas ng Allah at hindi ang batas 
na gawa ng tao. Nangingibabaw sa kanya ang Batas 
ng Allah at hindi ang batas ng Kasamaan. Ang 
pagsasaalang-alang niya sa Allah bilang Panginoon 
ay nananatili sa kanyang isip at puso. Ang isang 
alipin ng Allah ay nananatiling alipin sa lahat ng 
oras, panahon at sa lahat ng pagkakataon o 
kalagayan. Wala siyang anumang karapatang 
magsabi na siya ay sumusunod sa isang partikular na 
kautusan at hindi sumusunod sa ibang kautusan. 
Hindi siya alipin sa isang takdang panahon lamang o 
kaya ay malaya sa kanyang tungkulin sa ibang 
panahon. Siya ay mananatiling alipin 
magpakailanman. 

Ang ikatlong tungkulin ng isang alipin ay yaong 
pagbibigay galang at pagdakila sa kanyang 
Panginoon. Ang isang alipin ay nararapat sundin 
ang pamamaraan na ibinigay ng Kanyang Panginoon 
para sa paggalang at pagdakila sa Kanya. Siya ay 
nararapat na palagiang nakahanda sa anumang oras 
na itinakda ng Kanyang Panginoon 

upang magpakita ng paggalang at pagdakila bilang 
pagpapatunay na siya ay matapat at sumusunod sa 
Kanya. 

Ito ang mga pangangailangan na siyang binubuo ng 
"Ibadah"; una, ang katapatan sa kanyang 
Panginoon; pangalawa, pagkamasunurin at 
pagtalima sa kanyang Panginoon, at ikatlo, 
paggalang at pagdakila (o pasasalamat) para sa 
kanyang Panginoon. Kung ano ang sinabi ng Allah 
sa talatang: " Hindi Ko nilikha ang jinn at tao 
maliban sa pagsamba sa Akin", ito ay aktual na 
nangangahulugan na nilikha ng Allah ang tao at jinn 
upang manalig at sumamba lamang sa Kanya, na 
sila ay dapat sumunod ng buong katapatan sa mga 
kautusan ng Allah. Sila ay hindi dapat sumunod sa 
utos ng sinuman na lihis sa batas ng Allah at sila ay 
dapat yumukod at magbigay paggalang at pagdakila 
o papuri sa Allah lamang at wala ng iba pa. Ang 
tatlong bagay na ito ay isinalaysay ng Allah sa isang 
malawak na katawagan: Ang Ibadah. Ito ang tunay 
na kahulugan ng ibadah na siyang dapat isagawa 
para sa Kanya. Ang diwa ng mga aral ni Propeta 
Muhammad (snk) at ng lahat ng Propetang 
(sumakanila nawa ang kapayapaan) isinugo ng Allah 
ay: 

"Wala kayong (dapat) sambahin malihan sa 
Kanya."(Qur'an 12:40) 

Ito ay nangangahulugan na ang Allah ang tanging 
may Kapangyarihan at Kapamahalaan na kung saan 
ang tao ay dapat matapat at manalig at 
sumampalataya. Mayroon lamang isang Batas na 
dapat sundin ng tao at yaon ang Batas ng Allah at 
ang Allah ang tanging Diyos na dapat pag-ukulan ng 
tapat na pagsamba. Siya ang Lumikha ng langit at 
lupa at ng lahat ng nilalaman nito at ng lahat ng nasa 
pagitan ng mga ito. 

ANG BUNGA NG MALING 
PANG -UNAWA SA IB AD AH. 

Ano ang masasabi natin sa isang alipin o 
tagapaglingkod ng Allah na inuutusang maghanap- 
buhay ngunit wala siyang ginagawang hakbangin 
kundi ang ipalad ang mga kamay at bumigkas ng 
mga surah ng Qur'an? Ano ang masasabi natin sa 
isang alipin o lingkod na palagiang yumuyukod at 
sumusubsob sa lupa sa kabila na siya ay irruutusan na 
ipagtanggol ang Batas ng Allah? Siya ay inuutusan 
ng Allah na magtanggol laban sa di-makatuwirang 

gawa ng ibang tao, ngunit wala siyang ginagawang 
hakbangin kundi ang bumigkas ng magandang himig 
ng Qur'an? Siya ay inuutusan ng Allah na magtatag 
ng isang Islamikong Batas sa pamahalaan upang ang 
mga magnanakaw, mamamatay-tao, at ang lahat ng 
uri ng kriminal ay masugpo at maparusahan, ngunit 
bilang alipin wala siyang ginagawang hakbangin 
kundi ang manalangin? Siya ay inuutusan ng Allah 
na alisin ang mga masamang gawain ng ibang tao 
ngunit wala siyang ginagawa kundi ang umupo sa 
masjid at magsumamo? Ang ganito bang asal o 
kilos ay maaaring isaalang-alang bilang tunay na 
alipin o tagapaglingkod ng Allah? Sapat na bang 
tawaging alipin ng Allah ang isang taong nagbabasa, 
nagdarasal mula sa madaling-araw hanggang 
takipsilim samantalang hindi man lang siya 
nagtangka sa kanyang sarili na sundin ang mga batas 
na nakapaloob sa Banal na Qur'an? Karaniwan na 
kapag tayo ay nakakakita ng mga tao na laging nasa 
masjid, magandang bumigkas ng tilawat ng Qur'an, 
o kaya naman ay matagal magdasal,o ang kanyang 
nuo ay may bakas ng pagpapatirapa iniisip natin na 
siya ay isang debotong mananampalataya at isang 
banal na tao. Dito nagsisimula ang maling pang- 
unawa sa salitang ibadah 

Mayroong isang alipin na abala araw at gabi 
sa pagpapatupad ng tungkuling ipinagagawa sa 
kanya ng ibang di-muslim. Siya ay sumusunod sa 
kanilang mga utos at gumagawa ayon sa batas ng 
mga ito. Siya ay walang pasubaling sumusunod sa 
mga ito na lihis sa Batas ng Kanyang Panginoon 
Diyos. Bagamat sadyang laging namumutawi sa 
kanyang labi ang pangalan ng Diyos, ang Allah at 
nagbibigay papuri sa Allah, siya ba ay maituturing na 
isang tapat na alipin? Siya ay isang sinungaling at 
mandaraya! May mga taong nagdarasal, nag-aayuno, 
nagbibigay zakat, nagbibigay papuri (dhkir), 
nagbabasa ng Quran ngunit sa araw at gabi naman 
ay sumasalungat at sumusuway sa Batas ng Allah. 
Sila na sumusunod sa kautusan ng di-muslim, sila na 
walang alinlangang tumatakwil sa Batas ng Allah at 
sumusunod sa Batas ng kaaway ng Allah, sila na 
nakikipagtulungan sa kaaway ng mga muslim para 
ang kapwa muslim ay maitaboy sa kapahamakan, sila 
na nakikipagkaibigan at nagbibigay tulong sa kaaway 
ng Islam bagamat nagdarahop ang kapwa muslim sa 
ibang panig ng mundo. Maituturing bang Ibadah 
ang kanilang gawa? Ito ba ang tunay na kahulugan 
at diwa ng pagsamba (ibadah)? 

Iniisip ba natin na ang pagharap sa Qibla ay ibadah? 
Ang pag-iwas ba sa pagkain at inumin tuwing 
ramadhan ay ibadah? Ang pagdalaw ba sa Makkah 
ay ibadah? Ang pagsasagawa ba ng bawat kilos ng 
salah ay ibadah? Iniisip ba natin na ang pagbigkas 
ng Surah ng Qur'an ay ibadah? Ang pag-ikot ba sa 
kaa'ba ay ibadah? Matatawag ba nating Ibadah ang 
mga panlabas na aspeto ng ating mga gawain? 
Maituturing ba na ito ay ibadah para sa Allah at 
natupad ba ng isang muslim sa ganitong paraan ang 
layunin ng talatang: 

" Hindi ko nilikha ang Jinn at Tao maliban sa 
pagsamba sa Akin. " 

Pagkaraan nitong pagsasagawa ng panlabas na 
aspeto, malaya na ba silang gawin ang nais nila para 
sa kanilang buhay? 

•IBADAH: 
PAGLILINGKOD AT 
PAGPAPAALIPIN SA ALLAH 

Ngunit sa katotohanan ang Ibadah, na siyang dahilan 
na ating pagkakalikha at siyang pinag-uutos ng Allah 
na dapat nating isagawa ay isang bagay na kakaiba. 
Na sa ating buhay, tayo ay dapat sumunod sa Batas 
ng Allah sa bawat hakbang at sa bawat kalagayan, at 
dapat malaya ang ating sarili sa batas na 
sumasalungat sa Batas ng Allah. Bawat kilos natin 
ay nararapat na nasa hangganang itinakda para sa 
atin ng Allah. Bawat galaw natin ay nararapat na 
umaayon sa pamamaraan na inilahad ng Allah. Sa 
gayon, ang buhay na ginugol sa pamamaraang 
itinakda ng Allah ay binubuo at kinapapalooban ng 
Ibadah 

At dahil sa ganitong pamamaraan ng buhay, ang 
ating pagtulog, ang ating paggising, ang ating 
pagkain at pag-inom,bawat galaw at pananalita, ang 
lahat ay ibadah Magkagayon, ang ating 
pakikipagtalik sa ating mga asawa, ang ating 
paghalik sa ating mga anak ay gawang ibadah. Ang 
mga gawain na karaniwang isinasaalang-alang na 
pang-pisikal ay pangrelihiyong gawain ay ibadah, 



18 



datapwat sa pagsasagawa ng mga ito kinakailangan 
na tayo ay nananatili sa hangganang limitasyon na 
itinakda ng Allah, at tinitingnan natin ang bawat 
hakbang kung ano ang pinahihintulutan o 
ipinagbabawal, kung ano ang halal o ano ang 
haram, kung ano ang nararapat at ano ang hindi 
nararapat. Magkagayon alam natin ang bagay na 
ikinasisiya o ikinagagalit ng Allah. Halimbawa, tayo 
ay lumabas upang maghanap-buhay. Sa 
paghahanap-buhay, makakatagpo tayo ng mga 
trabaho na madaling pagkakakitaan ng salapi ngunit 
ito ay sa paraang haram (o ipinagbabawal). Kung, 
dahil sa pagsunod natin sa Allah, tayo ay umiwas sa 
masamang hanap-buhay at ating hinarap ang isang 
hanap-buhay na malinis at marangal, ang ating 
panahon na ginugol sa paghahanap-buhay ay 
itinuturing lahat bilang ibadah At ang tinapay na 
ating iniuwi sa ating bahay, pinakain sa ating pamilya 
at sa ating sarili at sa karapat-dapat na tao- ang lahat 
ng gawaing ito ay karapat-dapat na bigyan ng 
pagpapala at gantimpala mula sa Allah. 
Kung, sa ating paglalakad sa kalsada, ay inalis natin 
ang isang bagay na makatitinik o makasasakit sa tao 
, ito ay itinuturing na ibadah Kung itinuro natin 
ang tamang daan sa isang bulag na naglalakad, o 

ginamot natin ang isang maysakit o di kaya ay 
tumulong tayo sa isang taong nagdadalamhati, ito ay 
ibadah. Kung, habang tayo ay nagkikipag-usap sa 
kapwa, tayo ay umiwas sa pagsisinungaling, 
paninirang-puri, pagsasalita ng masasakit o masama 
laban sa kapwa at dahil sa ating takot at pagsunod sa 
Allah, tayo ay nagsabi ng katotohanan lamang, ang 
ating panahon na ginugol sa malinis na pananalita ay 
itinuturing bilang panahong iginugol sa pag-iibadah. 
Samakatuwid, ang tunay na diwa at kahulugan ng 
Ibadah ay ang pagsunod sa Batas ng Allah at 
pagtahak sa buhay ayon sa Kanyang Banal na 
Kautusan mula sa panahon na tayo ay magkaisip 
hanggang sa panahon ng ating kamatayan. Walang 
itinakdang panahon ang pagsasagawa ng pag- 
iibadah. Dapat magsagawa ng Ibadah sa lahat ng 
panahon at pagkakataon, sa bawat gawain at bawat 
uri nito. Sa maikling salita, ang lahat ng ating 
gawain ay itinuturing bilang ibadah kung ang mga 
gawaing ito ay umaaayon at umaalinsunod sa Batas 
ng Allah at ang tunay na layunin ay upang bigyan 
kasiyahan ang Allah. Kaya, sa anumang mabuting 
gawa o pag-iwas sa kasamaan ng dahil sa takot ( at 
pagsunod sa Allah), sa anumang antas ng 
pamumuhay at larangan ng paggawa, ating tinutupad 

ang ating Islamikong pananagutan. Ito ang tunay na 
kahalagahan at diwa ng ibadah, yaong ganap na 
pagsuko at tapat na pagsunod tungo sa kasiyahan ng 
Allah, habang buhay sa lahat ng pagkakataon at 
pangyayari. Ngayon, maaari nating maitanong sa 
ating sarili, ano ang Salah (pagdarasal), ang Sawm 
(pag-aayuno), ang Hajj (pagdalaw sa Makkah), ang 
Zakat (pagkakawang-gawa), at iba pa? Ito ay mga 
pamamaraang itinakda ng Allah para sa paghahanda 
ng Ibadah. Ang Salah ay nagpapaalala sa ating ng 
limang (5) ulit sa isang araw na tayo ay alipin ng 
Allah at sa kanya lamang ang paglilingkod at 
pagsamba. Ang Zakat ay nagpapahiwatig sa atin ng 
katotohanan na ang yaman at salapi na ating 
pinagpapagurang kitain ay isang pagpapala at 
handog ng Allah sa atin . Hindi natin dapat gugulin 
ang mga kayamanang ito sa mga masamang 
pagnanasa kundi sa mga bagay na kapaki- 
pakinabang. Ang Hajj ay nagbibigay pahiwatig sa 
atin ng pagmamahal at kadakilaan ng Allah. Ang 
Sawm (pag-aayuno) ay nagtuturo ng pagtitiis at 
pagpipigil sa sarili upang makamtan ang kasiyahan 
ng Allah. Kung pagkaraan ng pagsasagawa ng mga 
ito, ang ating buong buhay ay naging kabuuan ng 
Ibadah para sa Allah, walang alinlangan na ang ating 

Salah, ay tunay na Salah, ang Zakat ay tunay na 
Zakat, ang Hajj ay ganap na Hajj. Ngunit kung ang 
bagay na ito ay hindi naisakatuparan ayon sa 
hinihingi ng Islam, walang layunin at walang 
kabuluhan ang maibibigay ng pagyuko-yuko, 
pagpapakagutom at pagpapakauhaw, ang 
pagsasagawa ng hajj o ang pagbibigay ng Zakat. 
Ang mga panlabas na aspeto ng mga ito ay 
maihahalintulad sa isang katawan, na kung ito ay 
may kaluluwa at gumagalaw at gumagawa, 
katiyakan na ito ay buhay ngunit kung ang katawan 
ay walang kaluluwa, hindi ito hihigit pa sa isang 
bangkay. Ang isang bangkay ay mayroong pisikal na 
kabuuan katulad ng kamay, paa, mata at ilong ngunit 
walang kaluluwa. Kaya ito ay inililibing. Katulad 
din na kapag ang pamamaraan ng Salah ay tinutupad 
ngunit walang kalakip na pagkatakot , pagmamahal 
at katapatan sa Allah, ito ay nagiging walang 
kabuluhan at walang kahalagahang ritwal. 



22 



ANG MALAWAK NA KAHULUGAN 
NG IBADAH 



At dahil ang Ibadah ay nagsasaad ng paglilingkod at 
pagpapaalipin, na tayo ay isinilang na alipin ng Allah, 
hindi natin maaaring bigyang laya ang ating sarili 
mula sa paglilingkod sa Kanya sa anumang panahon 
at pagkakataon. Hindi natin maaaring sabihin na 
tayo ay alipin ng Allah sa ilang oras at maging 
malaya sa pagkaalipin sa ibang nalalabing oras. 
Katulad din naman, na hindi natin maaaring sabihin 
na tayo ay magsasagawa lamang ng ibadah sa mga 
oras na ating naisin. Dapat nating isipin na tayo ay 
isinilang na alipin ng Allah. Nilikha Niya tayo para sa 
paglilingkod sa Kanya. Samakatuwid, ang ating 
buong buhay ay nararapat gugulin sa paglilingkod sa 
Kanya at walang isang sandali na tayo ay dapat 
magpabaya sa pag-iibadah. 

Ang Ibadah ay hindi paglisan o pag-iwas ng sarili 
mula sa gawain na pang-araw-araw dito sa mundo at 
ang pag-upo sa isang tabi habang bumibigkas ng 
" Allah". Ang tunay na kahulugan ng Ibadah ay 
yaong anuman ang gawin natin dito sa mundo, 
kinakailangang ito ay nasa itinakdang batas ng Allah. 
Ang ating pagtulog, paggising, pagkain, pag-inom, 

pag-galaw ay nararapat na nasa pagsunod sa Batas 
ng Allah. Kung tayo ay nasa bahay kasama ang 
asawa, anak, kapatid, magulang, tayo ay nararapat 
kumilos at gumalaw ayon sa itinakdang pagkilos o 
paggalaw na iniutos ng Allah sa atin. At dahil tayo 
ay kumikilos ayon sa kautusan ng Allah, tayo ay 
nagiging mabuting asawa, mabuting kapatid, 
mabuting magulang at mabuting kapitbahay at 
mabuti sa kapwa. At bakit tayo nagiging mabuti? 
Sapagkat ito ang bunga ng ating tapat na pag- 
papaalipin sa Allah. Kung kausap natin ang mga 
kaibigan at nasisiyahan ang sarili, hindi dapat 
makalimot na tayo ay hindi malaya sa pagiging alipin 
ng Allah. Kung sa kadiliman ng gabi, nararamdaman 
natin na maaari tayong makagawa ng kasalanan dahil 
walang tao sa mundo ang nakakakita sa atin, dapat 
nating alalahanin na ang Allah ay nakakakita sa atin 
at Siya ang dapat nating katakutan at hindi ang mga 
tao sa mundo. Kung sa pagsunod natin sa 
katotohanan at katapatan ay nakaranas tayong 
malaking kawalan, dapat nating tanggapin ito ng 
walang pagdaramdam sapagkat nais nating bigyang 
kasiyahan ang Allah. Kung tayo ay nasa isang lugar 
at nararamdaman natin na maaari tayong gumawa ng 
krimen na walang tao na makakakita, dapat nating 

iwasan ito at alalahanin ang Allah. Kaya, ang 
Ibadah ay hindi pagtalikod sa materyal na gawain at 
pag-upo sa isang sulok na nag-iisa at nagbibilang ng 
litanya ng rosaryo (tasbih). Sa katotohanan, ang 
Ibadah ay pakikisalamuha at paggawa dito sa mundo 
at kalakip na pagsunod sa Batas ng Allah. Ang pag- 
ala-ala sa Allah ay hindi lamang yaong patuloy na 
pagsasalita ng "Allah", "Allah", "Allah" ngunit ang 
tunay na pag-ala-ala sa Allah ay binubuo ng pag-ala- 
ala at pag-iisip sa Allah habang tayo ay nasa mga 
gawain. Sa buhay dito sa mundo, maraming 
pagkakataon na maaari tayong sumuway sa Batas ng 
Allah, na kung saan ang tukso ng yaman at laman ay 
naroroon, dapat nating laging alalahanin ang Allah at 
manatiling matatag sa pagsunod sa Kanyang mga 
Batas. Ito ang tunay na Dhikr (Pag-alaala sa 
Allah). Kaya nga, bilang tao kinakailangang 
maramdaman natin na tayo ay tunay na alipin ng 
Allah at kinakailangan na mapanatili natin ang 
pagpapailalim sa Kanya sa bawat sandali ng ating 
buhay at sa bawat sandali ng ating mga gawain. 
Ang patuloy na pag-ala-ala ay nararapat dahil sa 
katotohanan sa ating mga sarili (nafs) ay may 
nakakubling suhestiyon ng Satanas na walang tigil na 
umaakit at umaakay na gumawa tayo ng kasamaan. 

At mayroon pa ring milyon-milyong satanas sa 
buong mundo na nangagkalat at nagsasabi sa tao 
"Ikaw ay aking alipin". Ang kasamaan ng mga 
Satanas ay hindi masusugpo maliban kung ang tao 
ay laging naaalala sa araw -araw na siya ay alipin ng 
Allah at hindi alipin ng Satanas. Kaya ang Allah ay 
nagtakda ng mga pamamaraan na dapat isagawa ng 
isang mananampalataya upang ang tunay na 
kaganapan at kahulugan ng Ibadah ay 
maisakatuparan sa lahat ng pagkakataon. 

IL MGA ITINAKDANG 
PAMAMARAAN NG 'IBADAH. 

Ang Allah, Ang Kataas-taasan, ay nagtakda ng mga 
pamamaraan ng Ibadah upang makamtan ng tao ang 
isang mataas na uri ng kabutihan at kalinisan ng 
pananampalataya. Ang mga itinakdang pamamaraan 
ng Ibadah ay tinatawag na Limang Haligi ng Islam. 



AS-SHAHADATAIN 

Ang isang tunay na alipin ng Allah ay nararapat 
maunawaan ang kahulugan at patakaran ng 
pagpapahayag ng Shahadatan na Walang ibang 

(tunay) na diyos maliban sa Allah at si Muhammad 
ay Kanyang Sugo at Alipin. Ang salitang "wala ng 
ibang (tunay) na diyos" ay nagsasaad ng ganap na 
pagtakwil at pagtalikod sa anuman at sinumang 
sinasamba maliban sa Allah at ang salitang "maliban 
sa Allah" ay nagpapatunay na ang lahat ng uri o 
pamamaraan ng pagsamba, pagsuko, at pagdalangin 
ay nararapat lamang sa Allah at tanging sa Kanya 
lamang. Ito ay nangangahulugan din na walang 
dapat itambal o iugnay sa Kanya. Ang mga 
patakaran na dapat tuparin ng isang mabuting alipin 
ng Allah ay ang mga sumusunod: 

1. Tamang Kaalaman ( Karunungan) tungkol sa 
kahulugan ng Shahadatan. 

2. Katiyakan tungkol sa kahulugan nito na siyang 
pumapawi ng mga alinlangan at maling kaisipan. 

3. Ang katapatan na siyang naglilinis upang ang 
isang nanunumpa o nagpapahayag ay makalayo o 
makaiwas mula sa anumang uri ng Shirk. 

4. Ang pagiging makatotohanan na siyang 
kabaligtaran ng pagkukunwari. 

5. Ang pagmamahal at pagsunod sa pagpapahayag 
ng Shahadatan na nagbibigay daan upang mapawi 
ang galit o walang kapanatagan ng loob. 

6. Ang pagtupad sa anumang pamamaraang itinakda 
ng Allah tungkol sa pagsamba. 

7. Ang pagtalikod o pag-iwas mula sa mga bagay o 
kaninuman na sinasamba maliban sa Allah. 



SAL AH 
(PAGDARASAL) 

"Katotohanan % ang Salah ay pumipigil sa tao mula 
sa paggawa ng kalaswaan at kasamaan. "(Quran 
29:45) 

Ang Salah ay pinakamahalaga sa lahat ng itinakdang 
pamamaraan ng ibadah. Ito ay kinabibilangan ng 
paulit-ulit at pagbabalik-alaala sa Allah limang beses 
araw-araw, Ang ating paglilinis ng katawan 
(wudhu), pagpunta sa masjid, ang pagyukofrw^, 
pag-upo (jalsa), ang pagpatirapa sa lupa (sujud), 
ang pagtayo (qiyam), ito ay sumasagisag bilang 

tanda ng pagsuko at pagsunod sa Allah; ang ating 
pagbigkas ng mga Quranic verses ay mga paalata ng 
ating kasunduan sa Allah. Tayo ay humihingi ng 
Patnubay at lagi tayong nagsusumamo sa kanya 
upang makaiwas tayo sa parusa at sumunod sa 
kanyang piniling landas. Ang salah ay nagbibigay 
alaala sa Araw ng Paghuhukom, na tayo ay haharap 
sa ating Panginoon sa Araw na yaon upang 
tanggapin ang bunga ng ating gawa sa mundong ito. 

Sa pagsasagawa ng Salah, tayo ay tumatalikod 
pansumandali sa ating gawain at muli ang ating isip 
ay nakatuon sa ating Panginoon. Maging sa 
pagsapit ng takipsilim, muli nating tinutupad ang 
pananagutan sa Kanya at binibigyang buhay ang 
ating pananampalataya at pananalig. Dahil sa dalas 
at oras na ginugugol sa Salah, hindi natin naliiimutan 
ang tunay na layunin ng buhay, ang manatiling isang 
tunay at tapat na alipin ng ating Tagapaglikha. Ang 
Salah ay siyang paraan upang maging matatag ang 
haligi ng ating Iman (pananampalataya) at ito ay 
isang paghahanda sa buhay na may layon ng 
kabutihan at pagtalima sa Allah. At dahil sa 
palagiang Salah, umuusbong sa ating sarili ang 
katapatan, makahulugang buhay, kalinisan ng puso, 

katatagan ng kaluluwa at pagkakaroon ng dangal at 
moral. 

ANG PANANAGUTAN 

Tayong mga muslim ay nagsasagawa ng paglilinis sa 
katawan (wudhu) ayon sa pamamaraan ni Propeta 
Muhammad (snk) at tayo ay nagdarasal ayon sa 
kanyang aral at kautusan. Bakit natin ginagawa ito? 
Sapagkat tayo ay naniniwala kay Propeta 
Muhammad (snk) bilang Tunay na Sugo ng Allah at 
tayo ay napag-uutusan na ang pagsunod kay Propeta 
Muhammad (snk) ay pagsunod sa Allah. Tayo ay 
bumibigkas ng mga ayat (talata) ng Quran sa 
paraang mahusay at maayos. Bakit natin ginagawa 
ito? Sapagkat mayroon tayong matibay na 
pananampalataya na ang Allah ay nakakakita sa lahat 
ng ating kilos at galaw. Bakit tayo nagdarasal sa 
itinakdang oras bagamat wala namang tao ang 
pumupuna sa ating kung tayo ay nagdarasal o hindi? 
Sapagkat tayo ay may pananalig at pananampalataya 
na ang Allah ay lagi at tuwina ay nakamasid sa lahat 
ng kanyang nilikha. Bakit tayo tumitigil 
pansumandali sa ating mga gawain at trabaho? Bakit 
tayo gumigising sa madaling araw at iniiwan ang 
higaan, bakit tayo pumunta sa masjid kahit sa 

panahon ng taglamig o tag-init? Walang ibang 
dahilan kundi dahil sa tayo ay mayroong 
pagpapahalaga sa tungkulin at pananagutan sa Allah- 
isang pananagutan na nagbibigay paalala na dapat 
nating tuparin ang ating tungkulin sa Panginoon 
anuman ang ating kalagayan sa buhay. 

Bakit tayo natatakot kung tayo ay nagkamali sa 
pagdarasal?. Sapagkat ang ating puso ay tigib ng 
takot sa Allah (Diyos) kalakip ng pagmamahal natin 
sa Kanya at alam natin na tayo ay haharap sa Kanya 
sa Araw ng Paghuhukom. Mayroon pa bang ibang 
paraan maliban sa Salah na siyang gumigising sa 
ating damdamin? 

SALAH- 
Ang Tatak ng Pananampalataya 

Ang Salah ay siyang unang palatandaan ng 
pagkakaroon ng pananampalataya. Pagkaraan na 
ang isang tao ay nagpahayag ng Shahada (Laa 
ilaaha Wallah Muhammadur Rasulullah) ang unang 
bagay na binibigyan ng pagpapahalaga ay ang 
pagsasagawa ng Salah. Isang pagpapatunay sa 
katotohanan na kung ang isang tao ay may 

pananampalataya, at naniniwala na siya ay isa 
lamang alipin ng Allah at ang Allah lamang ang 
tanging Panginoon, ang paniniwalang ito ay 
nabibigyan ng tunay na kahulugan sa pamamagitan 
ng Salah. Sa Banal na Quran, ang Salah ay 
binanggit kasunod ng pananampalataya. 

"Tunay na yaong mga nananampalataya at 
gumagawa ng kabutihan at nagsasagawa ng 
Salah." (Quran 2:277) 

Ito ay nagpapahiwatig sa katotohanan na kung ang 
punla ng pananampalataya ay itatanim sa puso, ang 
unang usbong na lumilitaw ay ang Salah. Ang 
Salah ay hindi lamang unang palatandaan ng 
pananampalataya, kundi sa katotohanang itong Salah 
ang siyang makatuwirang nagiging bunga ng 
pananampalataya. Kapag ang puso ay nagkaroon 
ng pananampalataya, ang kaisipan ng tao ay 
nakakaramdam ng isang pagnanasang sumuko at 
sumunod sa Allah. Ang Salah ang siyang malalim 
na simbuyo ng pagkilala sa Allah na naipapahayag 
lamang sa pamamagitan nito. Kaya ang Propeta 
Muhammad (snk) ay nagsabi: 

"Ang pagitan ng pananampalataya at kawalan ng 
pananampalataya ay ang Salah" (Muslim) 

Sa isang Hadith ni Propeta Muhammad (snk) , siya 
ay nagsabi: 

"Ang isang bagay na kinaiiba natin mula sa mga 
mapagkunwaring muslim ay ang ating Salah. " (An- 
Nasaai) 

Dito sa nabanggit na Hadith ni Propeta Muhammad 
(snk) nangangahulugan na kahit ang isang tao ay 
ipinanganak na muslim, ang mga magulang ay 
muslim, hindi ito sapat upang siya ay ituring na isang 
muslim sa tunay na kahulugan nito maliban kung 
siya ay nakatutupad sa aral ni Propeta Muhammad 
(snk). Ang Islam ay hindi namamana bagkus ang 
Islam ay nakukuha sa pamamagitan ng pag-aaral at 
pagpapaunlad ng pananampalataya. Kahit na ang 
isang tao ay may pangalang Abdullah o siya ay arabo 
at kung siya naman ay hindi nagsasalah, ano ang 
pagkakaiba niya sa isang kafir (walang 
pananampalataya)? 

Kaya ang Salah ay tunay na nagsisilbing tatak ng 
mananampalataya. Ang Salah ay mahalaga sa 

pananampalataya katulad din ng puso na mahalaga 
sa katawan ng tao. Kung ang puso ay may sigla, 
init at lakas, ang daloy ng dugo ay patuloy na 
pumapasok sa ibang bahagi ng katawan kaya 
napapanatiling buhay ito at masigla. Ngunit kung 
ang salah ay hindi naisasagawa, ang pagpapatupad at 
pagsunod sa ibang batas ng Allah, ay hindi rin 
naisasakatuparan. Kaya ang salah ay isang bagay na 
nagpapanatili at nangangalaga sa pananampalataya 
ng tao. Ito ay tumatayo bilang haligi ng kabanalan. 

SALAH- 
Ang Pag-AIa-ala sa Allah. 

Bagamat, ang Zakat, Hajj, at pag-aayuno (Sawm) ay 
isinasaalang-alang bilang haligi ng Islam, ang Salah 
ay mayroong natatanging kahalagahan bilang Haligi 
ng Islam. Ito ay nagsasaad ng kabuuan ng 
Pananampalataya. Maaaring maitanong kung bakit 
ito ang kabuuan ng Pananampalataya. Ang Quran 
ay nagbigay ng kasagutan nito; 

"Magsagawa ng Salah para sa pag-aalaala sa 
Akin. "(Quran 20:14) 

"Magpatirapa at humayong lumapit sa 
Allah" (Quran 96: 19) 

Si Propeta Muhammad (snk) ay nagsabi: 

"Ang tao ay napakalapit sa Allah sa oras ng 
kanyang pagpapatirapa sa lupa. " (Muslim) 

Upang maalala ang Allah, mapalapit sa Kanya at 
makausap Siya-ito ay sa pamamagitan ng Salah. 
Mayroon pa bang hihigit na bagay na maaaring 
isaalang-alang bilang diwa ng Pananampalataya at 
pagsuko maliban sa Salah? Bawat galaw na 
ginagawa para sa pagsamba sa Allah ay bunga ng 
malalim na pananampalataya. Ngunit ang ugat ng 
pananampalataya ay kumukuha ng lakas at sigla sa 
pag-ala-ala sa Allah o pag-gunita sa Allah. Kung 
ang puso ng tao ay walang pag-ala-ala sa Allah, ang 
pananampalataya ay hindi mananatili sa sarili 
sapagkat ang kabanalan, pagkatakot at pagmamahal 
sa Allah ay hindi katatagpuan sa isang walang 
pananampalataya. Ang kabanalan ay umuusbong 
lamang sa isang taong may pananampalataya na may 
lakip na sigla at lakas na kung saan nagmumula sa 
pamamagitan ng pag-ala-ala sa Allah (dhikr) . Ang 

pag-alaala sa Allah ang siyang daluyan ng lahat ng 
kabutihan sapagkat ang pinakadakilang gawa ay 
nasa pag-alaala sa Allah. Kayat ang kabanalan at 
pagsamba sa Allah ay nakasalalay sa Salah. Ang 
Quran ay nagsabi: 

"Alalahanin ang Allah habang nakatayo, nakaupo 
at nakasandig. " (Quran 4:103) 

"Tunay na sa pagkakalikha ng mga kalangitan at 
ng kalupaan at sa pagpapalitan ng gabi at araw ay 
mga tanda (ng Kanyang Kapamahalaan) para doon 
sa mga taong may pang-unawa na inaalala ang 
Allah, nakatayo, nakaupo at nakasandig at 
pinagbubulay-bulayan ang pagkakalikha ng mga 
kalangitan at kalupaan, na nagsasabi: O, 
Panginoon hindi Mo ito nilikha ng walang 
kadahilanan. "(Quran 3:190-191) 

SALAH- 
Ang Pagkain ng Kaluluwa. 



Ang katawan ng tao ay may dalawang bahagi. Ito 
ay ang pisikal na bahagi at ang ispirituwal na bahagi 
ng katawan. Ang dalawang bahagi ng katawang ito 
ay kapwa nangangailangan ng pagkain upang 
manatiling malakas. Ang pisikal na bahagi ay 
pinakakain sa pamamagitan ng kanin, tubig o karne 
at mga bagay upang maging malusog ito. Sa 
kabilang dako, ang ispirituwal na bahagi ay 
nangangailangan din ng pagkain upang manatiling 
malusog at malayo sa sakit ng pagkakasala. Ang 
pagkain nito ay ang Salah. Ang pisikal na bahagi ay 
dapat maging malinis kaya ang tao ay nararapat 
maligo sa pamamagitan ng tubig. Ang ispirituwal 
na bahagi ay kailangan ding malinis at ang panlinis sa 
dumi ng ispirituwal na bahagi ay ang pagsasagawa 
ng Salah. 

Si Propeta Muhammad (snk) ay nagsabi: 

"Sabihin mo sa akin, kirng may isang Hog sa tabi ng 
inyong pintuan at doon kayo ay naghuhugas 
(naglilinis) ng Umang ulit maghapon, mayroon pa 

kayang matiiirang dumi? Nang marinig ni Propeta 
Muhammad (snk) na may nagsabing "walang 
matitira", Siya ay nagsabing muli na "Iyan ay 
katulad ng limang ulit na pagsasagawa ng salah na 
kung saan tinatanggal ng Allah ang mga 
Kasalanan. " (Bukhari & Muslim) 

Si Abu Dhaar ay nagsalaysay na si Propeta 
Muhammad (snk) ay nagsabi: 

"Ang muslim na nagsasagawa ng Salah ng dahil sa 
Allah, ang kanyang mga kasalanan ay nalalaglag 
katulad ng mga dahon na nalalaglag mula sa 
(sanga ng) punong kahoy. " (Ahmad) 

SALAH- 
Saksi sa Araw ng Paghuhukom 

Dahil ang kamatayan ng tao ay dumarating sa 
anumang takdang panahon, si Propeta Muhammad 
(snk) ay nagbigay aral sa lahat na: 

"Ituring ang inyong pagsasalah bilang inyong 
huling Salah " (Ibn Majah & Ahmad) 

Kung ang kamatayan ay laging nasa ating isip, tayo 
ay laging nakapagsasagawa ng Salah ng buong 
taimtim at buong puso. Sa Araw ng Paghuhukom 
ang unang tungkulin na ating pananagutan ay ang 
ating Salah. Ayon kay Abdullah bin Amr, si 
Propeta Muhammad (snk) ay nagsabi na; 

"Sinoman ang palagiang nagsasagawa ng Salah, 
ang kanyang makha ay magliliwanag, ito ang saksi 
sa katatagan ng kanyang pananampalataya, ito ang 
dahilan ng kanyang kaligtasan sa Araw ng 
Paghuhukom. At sinoman ang magpabaya ng 
kanyang salah, hindi niya makakamit ang liwanag, 
o ang katatagan ng pananampalataya o ang daan 
ng kaligtasan. At ang kasamahan niya ay sina 
Paraon, Haman at Qaroon at si Ubay bin Kalaf " 
(Bukhari) 

ADHAN 
Unang Tawag ng Salah 

Kapag narinig nating ang Adhan, upang maghanda 
sa pagsasagawa ng Salah, agad nating narinig ang 
Ash-hadu an lah ilaaha /7/a//a/z.(Wala nang ibang 
diyos maliban sa Allah). Ito ay nangangahulugan na 

tayo ay inaanyayahan na sumaksi sa isang dakilang 
bagay , isang dakilang bagay na ang kahulugan at 
kahalagahan ay higit pa sa anumang yaman na 
maaaring angkinin ng isang tao. Ito ang 
pagpapahayag at pagsaksi na wala nang ibang dapat 
sambahin maliban sa ating Panginoong 
Tagapaglikha. Tayo ay inaatasang sumaksi sa likas 
na katotohanan. 

Ang Propeta Muhammad (snk) ay nagsabi na: 

"Sinoman ang nagpahayag (ng buong puso at 
tapat) na walang ibang diyos maliban sa Allah, siya 
ay makapapasok sa Paraiso. " (At-Tirmidhi) 

Kaya sa limang ulit maghapon, tayo ay paulit-ulit na 
sumasaksi sa Makapangyarihang Allah. Ito ang 
nagpapaalala sa ating na tayo ay nilikha ng Allah 
bilang kanyang mga alipin. Na tayo ay dapat 
tumupad sa kasunduan, isang kasunduang umuugnay 
sa pagiging Alipin natin at ang Allah bilang ating 
Panginooa Kaya sa Adhan pa lamang naroon na ang 
pagpapala ng Allah sa mga taong may 
pananampalataya. 

WUDHU 
Ang Paglilinis ng Katawan 



Ang Wudhu ay isang pamamaraan ng paglilinis at 
pagpapakadalisay sa ilang bahagi ng katawan sa 
pamamagitan ng malinis na tubig. Ito ay isang 
patakaran bago mag-alay ng salah. Si Propeta 
Muhammad (snk) ay nagsabi: 

"Walang salah (na tatanggapin ng Allah) para 
doon sa mga hindi nagsasagawa ng Wudhu. 11 
(Ahmed) 

Ang Wudhu ay isang katangian ng Muslim Ummah 
na siyang palatandaan upang makilala sila sa Araw 
ng Paghuhukom, katulad ng Hadith ni Propeta 
Muhammad (snk) na nagsabi: 

"Sa Araw ng Pagbabangong Muli, ang aking 
tagasunod ay tatawagin (makikilala) mula sa mga 
bakas ng wudhu, 11 (Bukhari) 

ANG PAMAMARAAN ng WUDHUni 
Propeta Muhammad (snk) 

Maraming Hadith ang nagbibigay paliwanag kung 
paaano isinasagawa ni Propeta Muhammad (snk) 
ang wudhu. Ang pinakamaliwanag ay yaong 
isinalaysay ni Humran, isang alipin ni Uthman bin 
Affan na nagsabi ng ganito: 

"Nakita ko si Uthman bin Affan na humingi ng 
isang timbang tubig (at ng ibigay sa kanya) 
nagbuhos siya ng tubig sa kanyang kanang kamay 
at hinugasan ang mga kamay niya ng tatlong beses, 
pagkaraan, isinahod niya ang kanyang kanang 
kamay at iminumog niya sa kanyang bibig, nilinis 
niya ang kanyang Hong sa pamamagitan ng 
pagsinghot ng tubig at saka isiningha. Pagkatapos t 
ay hinugasan niya ang kanyang mukha at braso 
hanggang lagpas siko ng tatlong beses, hinaplos ng 
basang kamay ang kanyang ulo at hinugasan ang 
mga paa hanggang lagpas bukong-bukong ng 
tatlong beses. At pagkatapos siya ay nagsabi: ".4ttg 
Sugo ng Allah ay nagsabi: "Kung sinoman ang 
nagsagawa ng wudhu katulad nang sa akin at nag- 
alay ng dalawang rak'at habang wala siyang iniisip 
na anupaman (tungkol sa kasalukuyang 

pagsasagawa ng salah), ang kanyang mga 
nagdaang kasalanan ay napapatawad. " 

Pagkaraan ng pagsasagawa ng Wudhu, si Uthman ay 
nagsabi: Ako ay magsasalaysay sa inyo ng Hadith 
na Hindi ko pa nasasabi sa inyo, kung hindi lamang 
ako napipilitan ng dahil sa isang bersikulo sa 
Quran (nagsalaysay si Urwa na nagsabi) : Ang 
bersikulong ito ay " Katotohanan, ang mga 
naglihim ng mga maliwanag na palatandaan at 
patnubay na Aming ipinadala, at ang patnubay 
pagkaraan na Aming binigyang liwanag para sa 
napagkalooban ng Kasulatan, ang mga iyon ang 
isinusumpa ng Allah at ang isinumpa ng mga 
nararapat nanunumpa." (Quran II: J 59) Narinig ko 
si Propeta Muhammad (snk) na nagsabi: "Ang 
sinoman ang nagsagawa ng pinakamahusay na 
wuhdu at pagkaraan ay nagsagawa ng sama- 
samang salah (congregational), pinatatawad ng 
Allah ang kanyang mga kasalanan na ginawa niya 
sa pagitan ng kasalukuyang salah at ng sumusunod 
na salah. " (Bukhari) 

WUDHU- 



ANG MAGAGANDANG BUNGA NITO. 

Bagamat ang wudhu ay isang panimulang patakaran 
ng Salah, ito ay itinuturing na isang uri ng pagsamba 
(ibadah) na mayroong sariling kabutihan at 
gantimpala. Si Propeta Muhammad (snk) ay nagsabi: 
"Kapag ang isang mitslim ay hagsagawa ng wudhu 
at nagmumog ng kanyang bibig, ang kanyang 
kasalanan mula rito ay nalalaglag, Kapag 
hinugasan niya ang kanyang mukha, ang kanyang 
kasalanan ay nalalaglag mula rito hanggang ito ay 
malaglag sa ilalim ng kanyang pilik-mata. Kapag 
hinugasan niya ang kanyang mga kamay, ang mga 
kasalanan niya ay nalalaglag hanggang ito ay 
malaglag sa ilalim ng kanyang mga kuko (sa 
daliri), Kapag hinaplos niya ang kanyang ulo t ang 
kanyang kasalanan ay nalalaglag hanggang 
malaglag ito sa kanyang taynga. Kapag hinugasan 
niya ang kanyang mga paa f ang kanyang mga 
kasalanan ay nalalaglag mula sa mga ito haggang 
malaglag ang mga ito sa ilalim ng kanyang mga 
kuko (sa paa) n (Malik-An Nasa'i) Sa ibang 
pagsasalaysay " Hanggang siya ay ganap na naging 
malinis (at dalisay) mula sa kanyang mga 
kasalanan, " (Muslim) 

WUDHU- 
ANG MGA MAHAHALAGANG 
BAGAY KAUGNAY NITO. 

1. Bago magsimula ng pagsasagawa ng Wudhu, 
kailangang banggitin ang Pangalan ng Allah sa 
pamamagitan ng Bismillah 

2. Ang mga lalake ay dapat basain ang kanilang mga 
balbas, kapag naghuhugas ng kanilang mga mukha. 

3. Hugasan at linisin ang mga pagitan ng mga daliri 
(sa kamay at paa). 

4. Tiyakin na ang mga buong bahagi ng paa ay 
hinugasan lalo na yaong sakong at bukong-bukong 
sapagkat ang Propeta Muhammad (snk) ay nagsabi 
:" Sumpa sa mga sakong mula sa Impierno" 
(pinagtibay) 

5. Pinahihintulutan sa isang nakamedyas, pagkaraan 
na maghugas ng kanyang mga paa sa nakaraang 
wudhu, na haplusin na lamang ito, mula sa isang 
araw at isang gabi para sa hindi naglalakbay at para 

naman sa mga naglalakbay pinahihintulutan na 
panatiliin ang medyas ng tatlong araw at gabi. 

6. Pinahihintulutan para sa mga babae na haplusin 
ang kanilang takip sa ulo (khimar) kaysa alisin ito, 
subalit kailangang ito ay nakabalot sa kanilang leeg. 

7. Kung ang isang bahagi ng katawan ay nakabenda, 
sapat na haplusin lamang ito. 

8. Maraming salaysay tungkol sa wudhu na sinabi ni 
Propeta Muhammad (snk), at ang isa ay nagsasabi 
na: "Sinoman ang nagsagawa ng mahusay na 
wudhu at pagkaraan ay nagsabV "Ash-hadu an la 
ilaha illallah, wahdahu la sharika lahu, wa ash- 
hada anna Muhammadar Rasulullah (Ako ay 
sumasaksi na walang ibang diyos maliban sa 
Allah, na Siya ay walang kaagapay o katambal at si 
Muhammad ay Kanyang Alipin at Sugo) walong 
pintuan ng Paraiso ang ibubukas para sa kanya at 
makakapasok siya sa alinmang pintuan nito na 
kanyang naisin n (Muslim) 

Sa paghahanda ng Salah, pansumandali nating 
iniiwan ang ating mga gawain o negosyo. Tayo ay 

naglilinis ng ating pangangatawan sapagkat tayo ay 
haharap sa ating Dakilang Maykapal. Ang paglilinis 
na ito ay sumasagisag bilang paggalang at pagdakila 
sa Kanya. Ito ay isang bagay na nagpapakita ng 
malinis na hangarin, isang hangaring may layong 
bigyang kasiyahan ang Allah. Kung ang 
kawanggawa ay karapatan ng tao sa kapwa tao, ang 
Salah ay karapatan ng Allah sa tao. Likas sa tao na 
kapag siya ay humaharap sa isang kilalang tao 
(presidente kaya o marangal na tao) ang kanyang 
paghahanda ng sarili ay isinasagawa upang siya ay 
tumanggap ng magagandang pamumuna at hindi siya 
kahiya-hiya. Naglalagay ng pabango, malinis ang 
damit, maayos ang buhok, malinis ang lahat ng 
bahagi ng pangangatawan. Kung itong mga bagay 
na ito ay ginagawa natin sa pakikitungo at 
pakikiharap sa kapwa tao, hindi ba nararapat din na 
higit nating bigyan ng kaayusan ang ating sarili sa 
pagharap sa ating Dakilang Tagapaglikha? Si Abu 
Hurairah ay nagsalaysay na si Propeta Muhammad 
(snk) ay nagsabi: 

"Sinwnan ang naglilinis ng kanyang sarili (wudhu) 
at pagkaraan ay nagtimgo sa masjid upang 
magsagawa ng kanyang tungkulin sa Allah (mag- 

alay ng salah), ang isang hakbang niya patungo sa 
masjid ay nakapag-aalis ng kasalanan at ang ibang 
hakbang niya ay nakapagpapataas ng kanyang 
katayuan". (Muslim) 

ANG PATAKARAN SA 
PAGSASAGAWA NG WUDHU 

L Islam, (nararapat na siya ay muslim) 

2. Wasto at Tamang kaisipan 

3. Wasto at Tamang Gulang 

4.& 5 Ang Niyyat (Intensiyon) at ang pagsasagawa 
(ang isang muslim ay hindi dapat na magkaroon ng 
intensiyon na ihinto ang pag-wudhu). 

6 Kung isang muslim ay nagsagawa ng istinja' 
(paglinis ng mga pribadong bahagi sa 
pamamagitan ng tubig) o ng bato t papel, dahon 
(istijmar) bago magsagawa ng wudhu. 

7. Ang tubig ay kailangang malinis at mubah (hindi 
dapat nakaw o kinuha ng sapilitan) 

8 Ang mga nawalan ng bisa ang wudhu ng dahil sa 
pag-ihi, paglabas ng hangin o anumang dahilan ng 
nakasisira ng wudhu ay nararapat na magsagawa 
nito bago magsalah 

ANG MGA BAGAY NA 
NAGPAPAWALANG BISA NG 
WUDHU 

L Ang pag-ihi t paglabas ng hangin, at pagdumi. 

2. Anumang maruming bagay na sobrang lumabas 
sa katawan. 

3. Ang pag-alis ng kamalayan ng dahil sa pagtulog, 
pagkawala ng ulirat. 

4. Pagkain ng Karne ng Kamelyo (sapagkat iniutos 
ito ni Propeta Muhammad, (snk) 

5. Ang pagtalikod (paglisan) sa Islam. 

6. Ang paghawak sa pribadong bahagi ng Katawan 
(na walang takip o pang-ibabaw na damit) 

MASJID 
Ang Pook Dalanginan 

Sa pagpasok ng Masjid, ang isang mananampalataya 
ay walang nakikitang larawan, imahen, istatuwa o 
anumang bagay na maaaring makagarnbala sa 
kanyang pagdarasal. Ang kanyang isip ay 
mapayapang nakatuon sa paglilingkod sa Allah. 
Ang masjid ay isang pook na simpleng itinatayo 
upang magsilbing dalanginan ng tao. Si Propeta 
Muhammad (snk) ay nagsabi: 

"Ipahayag ang isang magandang balita ng isang 
makislap na liwanag sa Araw ng Paghuhukom para 
doon sa mga taong pumupunta sa Masjid kahit sa 
dilim na gabi (upang magsagawa ng sama-samang 
salah (congregational)" Abu Daud & Tirmidhu 

ANG KAHALAGAHAN Ng 
KONGREGASYUNAL na SALAH. 

1. Ang Makalayuning Pagtitipon. 

Ang sama-samang pagsasagawa ng salah ay isang 
makalayuning pagtitipon ng lahat ng Alipin ng 
Diyos. Ito ay paglalarawan ng isang "ummah" o 

grupo na may iisang layunin lamang. Isang 
Pananampalataya sa Allah, Isang Aklat na Patnubay. 
Isang damdaming pagkakapatiran. Ang kanilang 
buhay ay magkakaugnay, at ang kanilang damdamin 
ay nagkakaisa. Sila ay magkakapatid sa 
Pananampalataya. Sila ay tumatayong sama-sama, 
magkakadikit ang mga balikat, yumuyukod ng 
sabay-sabay, nagpapatirapa ng buong ingat at 
taimtim. Bagamat sila ay magkakaibang tribo o 
lahi, may mayaman at mahirap, may itim at puti , sila 
ay nagpapahiwatig ng isang uri ng 
pagkamamamayan. 

2. Ang Pagmamahal sa Kapatid. 

At dahil sa sama-samang salah, ang mga muslim 
ay napapaunlad nila ang kanilang mga ugnayan 
maging panlipunan o pansarili. Kapag nakikita ng 
isang muslim ang kanyang kapatid na may lungkot 
ang mukha, maaari niya itong lapitan upang tanungin 
at tulungan kung anuman ang dahilan ng kanyang 
kalungkutan. Kung may isang muslim na nakakakita 
ng kanyang kapatid na may kapansanan, ito ay 
maaari niyang lapitan at tulungan. Kapag mayroong 
mayamang kapatid na kasama sa sama-samang salah, 
siya rin ay nararapat na nakahandang tumulong o 

magbigay tulong sa kapatid niyang nangangailangan. 
Ito ang magandang dahilan kung bakit ang sama- 
sama pagsasalah (congregational) ay isang 
itinakdang batas. 

Si Propeta Muhammad (snk) ayon kay Ibn Umar ay 
nagsabi: 

"Ang pagsasagawa ng Salah (congregational salah) 
ay (27) dalawamput pitong higit na mabuti kaysa sa 
pagsasagawa ng Salah sa bahay o tindahan." 
(Ahmad & Bukhari) 

Maging si Abu Hurairah ay nagsalaysay na si 
Propeta Muhammad (snk) ay nagsabi: 

"Ang pagsasagawa ng Salah (congregational salah) 
ay (25) dalawamput limang higit (na mabuti) kaysa 
sa pagsasagawa ng salah sa bahay. " (Muslim) 

Tunay nga na maraming pagpapala ang matatamo ng 
isang taong nagsasagawa ng salah sa masjid 
sapagkat bawat hakbang na nilakad tungo sa masjid 
ay mayroong gantimpala, ang mga kasalanan ay 
naaalis, ang mga anghel ay nagsusumamo sa Allah 
na bigyan ng pagpapala at kapatawaran ang isang 

taong nagsasagawa ng salah sa masjid at higit sa 
lahat ang kanyang panahong ginugol sa paghihintay 
sa masjid ay itinuturing bilang gawaing pagsasalah. 
Kaya sa isang pagkakataon, si Propeta Muhammad 
(snk) ay nagsabi: 

"Kung alam latticing nila (mga mapagkunwaring 
muslim) ang kabutihan ng Fajr (salah) at pang- 
gabing salah, katotohanang sila ay sasama (sa 
congregational salah) kahit sila ay magtungo sa 
masjid na gumagapang. " Bukhari & Muslim. 

SALAH- 
ANG PAMAMARAAN ni 
PROPETA MUHAMMAD (snk) 

Ang maikling pagpapaliwanag tungkol sa 
pamamaraan ni Propeta Muhammad (snk) ay hango 
sa panulat ni Sheikh Abdul Aziz Bin Abdullah Bin 
Baz. Bawat muslim, lalaki o babae ay nararapat na 
sundin ang pamamaraan ng pagsasagawa ng Salah ni 
Propeta Muhammad (snk) sapagkat siya ay nagsabi: 
"Magsagawa ng Salah sa pamamaraang katulad ng 
pagsasagawa ko ng Salah " (Bukhari) 

Ang pamamaraan ng pagsasagawa ng Salah ni 
Propeta Muhammad (snk) ay isinalaysay sa ganitong 
paglalarawan: 

1. Ang isang taong may hangaring magsagawa ng 
Salah ay nararapat magsagawa ng mahusay at 
maayos na wudhu katulad ng kautusan ng Allah sa 
Banal na Quran na nagsasabi: 

"O kayong nananampalataya, kung kayo ay 
maghahanda para sa Salah, hugasan ang mufcha, at 
ang inyong mga braso hanggang siko, haplusin ang 
inyong mga ulo (ng basang kamay) at hugasan ang 
inyong mga paa hanggang bukong-bukong" (Quran 
V:6). 

2. Ang isang nagsasalah ay nararapat na nakaharap 
tungo sa Kabah. Kailangang sa kanyang isipan ay 
mayroon siyang hangarin o intensiyon na 
magsagawa ng particular na salah, maging ito ay 
Fardh (itinakdang tungkulin) o Sunnah (kusang 
loob). Ang intensiyon ay hindi dapat ipahayag ng 
malakas. Ito ay sa kalooban lamang ng isang 
naghahangad magdasal. Ang isa o grupo (na may 
imam) na nagdarasal ay nararapat maglagay ng 

harang sa kanyang/kanilang harapan upang hindi 
siya/sila gambalain ng mga taong nagdaraan. Aug 
pagharap sa Qibla ay isa sa mahalagang patakaran ng 
Salah, maliban na lamang sa ibang pagkakataon na 
hindi maiwasan. 

3. Ang salah ay sinisimulan sa pamamagitan ng 
Takbir "Allahu Akbar" (Ang Allah ay Dakila) at 
ang mga mata ay nararapat na nakatingin at 
nakatuon sa lugar ng pagpapatirapaan. 

4. Sa pagpapahayag ng Takbir (Allahu Akbar), 
kailangang itaas niya ang kanyang dalawang kamay 
kapantay ng kanyang taynga at lagpas balikat 

5. Pagkatapos, ang dalawa niyang kamay ay 
nararapat na nasa kanyang dibdib. Ang kanang 
kamay ay nakapatong sa kaliwa, nakadikit sa 
mismong pulso at braso katulad ng pagsasalaysay na 
nagmula kay Propeta Muhammad (snk). 

6. Pagkaraan ng Takbir {Allahu Akbar), ito ay 
sunnah na sinisimulan ang paunang (panalangin) du'a 
ng ganito : "Allahwnma Baa 1 id bay nee wa bayna 
Khataayaaya kamaa baa'adta baynal Mashriqi wal- 

Maghrib. " (0, Allah , ilayo mo ako sa aking mga 
kasalanan katulad ng pagkakalayo ng kanluran at 
silangan.) "Allahumma naqqinee min khataayaaya 
kamaa yunaqqath-thawbul-abyadu minal-danas." 
(O, Allah, linisin mo ang aking mga kasalanan 
katulad ng pitting tela na malinis mula sa 
karumihan.) "Allahummagh-silnee min khataayaaya 
bil-maa'i wath-thalji wal-bard. " O, Allah, hugasan 
mo ang aking mga kasalanan sa pamamagitan ng 
tubig, yelo at hamog") Marami ding iba't-ibang 
mga du'a ang ginagamit ni Propeta Muhammad 
(snk) na maaaring gawing panimulang panalangin. 
Pagkaraan ng panimulang 'dua\ ito ay sinusundan 
ng "Ao'udhu Billahi Min Al-Shaitanir Rajeem" (Ako 
ay nagpapakupkup sa Allah laban sa isinumpang 
satanas), at bigkasin ang "Bismillahir-Rahmanir- 
Rahim" (SaNgalan ng Allah, Ang Mapagpala, Ang 
Maawain). Kasunod nito ang panimulang kabanata 
ng Banal na Quran, ang surah AL-FATMA. 2 Si 
Propeta Muhammad (snk) ay nagsabi "sinoman ang 



2 Ang Salatul-Fajr, Maghrib, at Isha ay mga salah na ang Al 
Fatiha at ang mga kasunod na bersikulo mula sa Quran ay 
binibigkas ng malakas ng Imam upang marinig ng mga 
nagdarasal. Sa Salatul Duhur at Asr, ang mga dasal ay 
isinasagawa sa tahimik na pamamaraan. 

hindi bumigkas ng AUFatiha, ay hindi nagsagawa 
ng Salah " Pagkatapos ng Al Fatiha, bumigkas din 
ng mga piniling talata o bersikulo ng Banal na 
Quran. Ayon sa Hadith ni Propeta Muhammad 
(snk), mas mabuting binibigkas sa Salatul-Duhur, 
Asr At Isha, ang mga katamtamang haba ng mga 
bersikulo ng Banal na Quran, sa Salatul Fajr, mas 
mabuti ang mga mahahabang bersikulo, at sa 
maghrib, yaong mga maiikli lamang. 

7. Kung tapos na ang pagbigkas ng mga bersikulo 
ng Quran, kasunod nito ay ang ruku'a, itinataas ang 
mga kamay kapantay ng taynga at yumuko. Ang 
mga daliri ng kamay ay nakahawak sa tuhod. At sa 
ganitong kalagayan, binibigkas niya ang pagpuri sa 
Allah "Subhana Rabbi Al Azeem" (Luwalhati sa 
Aking Panginoon, Ang Dakilang 

Makapangyarihan). Ito ay binibigkas ng tatlong 
beses. Mas maganda kung idagdag pa ang ganitong 
papuri. "Sub'hanak Allahuma wa Bi Hamdik" 
(Luwalhati sa Iyo O Allah, Purihin Ka, O Allah,) 

8. Itaas ang ulo at tumayo ng matuwid kasabay ng 
pagtaas ng dalawang kamay kapantay ng taynga at 
sabihin : "SamV Allahu Liman Hamidah" (Dinidinig 

ng Allah ang sinomang Pumupuri sa Kanya). Sa 
nakatayong posisyon, maganda ring bigkasin bilang 
karagdagan ang "Hamdan Kathiran Tayyiban 
Mubarakan" (Pagpupuring lubos (mar ami), mabuti 
at pinagpala). Ang mga muslim na nagdarasal sa 
likod ng Imam ay dapat ding magsabi habang nasa 
posisyong ruku ng "Rabanna lak-Al Hamd"(0 
Aming Panginoon, Litwalhati Salyo.) 

9. Habang siya ay nakatindig o nakatayo, sabihin 
niya ang "Allahu Akbar" at magpatirapa. Sa 
posisyong (sujud) nakapatirapa, bigkasin ang: 
Sub'hana Rabbi AUA'la (Luwalhati sa Aking 
Panginoon, Ang Kataas-taasan). Ito ay inuulit ng 
tatlong beses. Si Propeta Muhammad (snk) ay 
nagsabi na sa posisyong ruku'a, luwalhatiin ang 
Allah at sa posisyong sujud (nakapatirapa) 
magsumamo ng pinakamahusay at hilingin ang 
anumang nais. Samakatuwid, nararapat na humingi 
n g pagpapala dito sa mundo at sa kabilang buhay 
mula sa Allah. Sa posisyong nakapatirapa, ang 
mga braso ay hindi dapat nakadikit sa gilid ng 
katawan at ang mga hita ay hindi rin nakadikit sa 
tiyan. Ang mga hita ay dapat na manatiling 
magkahiwalay mula sa mga binti at ang mga braso 

ay nakataas sa lupa, Aug mga braso ay hindi dapat 
nakasayad sa lupa. Si Propeta Muhammad (snk) ay 
nagsabi: "Manatiling matuwid ang katawan sa 
posisyong sujud At huwag ilapag ang mga braso sa 
lupa na parang mga aso. " 

10. Itaas ang ulo mula sa pagkakatirapa at bigkasin 
ang takbir (Allahu Akbar). Sa posisyong 
pagkakaupo, baluktuting papasok ang kaliwang paa 
at upuan ito. Ang kanang paa ay kailangang nasa 
matuwid na posisyon. Ang mga kamay naman ay 
nasa mga hita. Sa ganitong posisyon, bigkasin ang 
"Rabbig firli, warhamni, wahdini, 
wajburni,warzaqni, wa'afini" (O Panginoon, 
Nawa'y patawarin Mo po ako, kahabagan Mo po 
ako, patnubayan Mo po ako t aliwin Mo po ako, 
ibigay ang aking pangangailangan at pagalingin 
Mo po ako) " 

11. Muli, magpatirapa sa ikalawang pagkakataon, 
katulad ng naunang pamamaraan. 

12. Habang itinataas ang ulo mula sa pagkakatirapa, 
sabihin ang Takbir (Allahu Akbar). Pagkaraan ng 
ilang minuto, mahinahong tumayo para sa ikalawang 

raka't. Sa ikalawalang raka't, kailangang bigkasin 
muli ang Al Fatiha at ang isang bersikulo mula sa 
Banal na Quran at gawin ang katulad na naunang 
pamamaraan. 

13. Sa mga salah na kinabibilangan ng dalawang 
rakat katulad ng Fajr, Juma, at Eid, nararapat na 
umupo pagkaraan ng dalawang rakat. Sa 
pagkakaupong posisyon, kinakailangan isagawa ang 
TASHAHUD na: 

"At-tayyiyato lillahi was-salawato wa tayyibatu. As 
salaam alaika ayyuh-an-nabbiyu waramatullahi wa 
barakatuhu. As salam alayna wa ala ibadullahis- 
salihim As shadu an la ilaha ill-Allah wa ashadu 
ana Muhammadar Rasullulah. 

Allahumma salli ala Muhammadin wa ala ali 
Muhammadin. Kama salayta ala Ibrahima wa ala 
ali Ibrahima, hmaka Hamid-um Majid. Allahumma 
Barik ala Muhammadin wa ala ali Muhammadin, 
Kama barakta ala Ibrahima wa ala ali Ibrahima, 
Innaka Hamid-um Majid, Rabbana atina fi dunya 
hasanat wal fil akhirati hasanat waqina adha ban- 
rar"Na ang kahulugan ay: 

"Lahat ng papuri, pagsamba ay nauukol lamang sa 
Allah Nawa'y ang kapayapaan at ang Pagpapala 
ay mapasakay Propeta Muhammad at ng lahat ng 
kanyang tagasunod katulad ng pagpapala kay 
Ibrahim at sa tagasunod ni Ibrahim at sa lahat ng 
mabuting alipin ng Allah. Ako ay sumasaksi na 
wala ng ibang diyos maliban sa Allah, at ako ay 
sumasaksi na si Muhammad ay Kanyang alipin at 
sugo. O, Aming Panginoon pagpalain mo kami dito 
sa daigdig at sa kabilang buhay at ilayo Mo pa 
kami sa Apoy (ng Impiyerno). Pagkaraan nito, 
nararapat na humingi ng proteksiyon laban sa apat 
na uri ng kasamaan sa pamamagitan ng pagbigkas 

"Allahuma ini audhu bika min adhabi jahannama 
wa min adhabil qabr, wa min fitnatii mahyaa wal- 
mamati, wa min fitnatii mashidi-dajaal." (0 Allah, 
ako ay nagsusumamo sa lyo na iligtas Mo ako sa 
parusa ng Impyerno, at sa parusa ng hukay at sa 
pagsubok sa buhay at kamatayan at sa 
mapanlinlang na Al-Mashid-Dajal). 

Maaaring magsabi pa ng karagdagang panalangin 
upang humingi ng kasaganaan dito sa lupa at maging 

sa kabilang buhay. Pagkatapos ng mga panalangin, 
ibaling ang mukha sa kanan at bigkasin ang: 

"As Salamu alaikum wa rahmatullah" (Nawa'y ang 
Kapayapaan at Pagpapala ng Allah ay 
mapasainyo). 

14. Kung ang salah ay binubuo ng tatlo o apat na 
raka't katulad ng maghrib, duhur, asr at isha, 
pagkaraan ng ikalawang raka't, ang unang kalahating 
bahagi ng tashahud (hanggang sa Muhammadur 
Rasulullah) ay binibigkas bago tumayong muli para 
sa susunod na raka't. Sa ikatlo at ika-apat na raka't, 
huwag magbasa ng anumang bersikulo ng Banal na 
Quran pagkatapos bigkasin ang Al Fatiha. Sa huling 
raka't ang buong bahagi ng tashahud ay binibigkas. 

15. Pagkaraan ng Salam, sabihin ang ; 

Astagfirullah Al Azeem (O Allah, Ang Dakila, 
Patawarin Mo ako ) tatlong beses at sinusundan ito 
ng " Allahumma antas salam, wa minkas salam, 
Tabaraakta yadhal jalali wal ikram" ( 0 Allah, 
Ikaw ang Kapayapaan, at ang kapayapaan ay 
nagmumula sa Iyo t Ikaw ang Mapagpala. Ikaw ang 
Panginoon ng Kadakilaan at Karangalan). 

Pagkaraan nito, ang Imam ay haharap sa mga 
nagdarasal at patuloy na nagsasabi ng'Za Ittah 
illalah wadhu la sharika la, lahu- Al mulku, 
walahul Hamdu, wa huwa alia kulli shain qadir" 
(Walang ibang diyos maliban sa Allah Siya ay 
walang kaagapay, Sa Kanyang ang pagmamay-ari 
ng lahat ng kapamahalaan at kapurihan, at Siya 
ang nakapangyayah sa lahat ng bagay. " 

16. Isa ring mahalagang Sunnah ni Propeta 
Muhammad (snk) ay ang pagsabi ng "Sub'hanallah" 
, "Al Hamdulillah", at "Allahu Akbar" ng tig- 
tatatlumpu't tatlong (33) beses at upang maging 
kabuuang isang daan, ito ay dinaragdagan ng isang 
"La ilaha ilallah " 

17. Pinagpapayuhan din ang mga muslim na 
magsagawa ng mga nafl salah (kusang -loob na 
salah) na magsagawa ng apat na raka't bago 
magdasal ng Duhur at dalawang raka't pagkatapos 
nito, dalawang raka't pagkatapos ng maghrib at isha, 
at dalawang raka't bago ang salatul Fajr. Ang mga 
kusang loob na salah ay tinatawag ding Rawatib 
(voluntary prayers) sapagkat si Propeta Muhammad 
(snk) ay palagiang ginagawa ito. At kung siya ay 



63 



naglalakbay, wala siyang ginagawang rawatib 
maliban sa dalawang rakat ng Fajr at ang witr (sa 
gabi). 

ANG PATAKARAN NG 
PAGSASAGAWA NG SALAH. 

1. Islam (Nararapat na siya ay Muslim). 

2. Wastong kaisipan 

3. Wastong Gulang 

4. Wudhu 

5. Kalinisin saKatawan, Pananamit, Kapaligiran 

ng Pagsasagawa ng Salah. 

6. Kaayusan ng pananamit 

7. Katapatan nglntensiyon ng pagsasagawa ng 

Salah. 

8. Nasa Direksiyon ng Qibla. 

9. Nasa Tamang Oras ng Salah. 

ANG MGA B AGAY NA 
NAGPAPA W AL AN G-BIS A NG SALAH 

Alinmang Salah ay nawawalan ng bisa o kabuluhan 
kapag ang mga sumusunod na bagay ay nagawa: 

L Ang sinasadyang pagsasaliia 

2. AngPagtawa. 

3. AngPagkain habang Nagsa-salah. 

4. AngPag-inom 

5. Ang Pag-alis ng mga takip ng mga bahagi ng 
katawan na hindi pinahihintulutan na alisin habang 
nagsa-salah 

6. Sobrang paglihis sa direksiyon ng Qibla. 

7. Sobrang paggalaw na wala sa tamang kaayusan. 

8. Ang pagkawalang bisa ng Wudhu. 



SAWM 
(PAG-AAYUNO) 

"O kayong Nananampalataya! Ang pag-aayuno ay 
itinakda sa inyo katulad ng pagkakatakda sa mga 
nauna (lahi) sa inyo upang kayo ay magkaroon ng 
takot (sa Allah). " (Quran 2:183) 

Ang pangalawang uri ng pamamaraan ng Ibadah na 
ginawang tungkuling itinakda ng Allah para sa 
muslim ay ang Sawm (Pag-aayuno). Ang Pag- 
aayuno ay nangangahulugan ng ganap na pag-iwas 
mula sa pagkain, pag-inom at pakikipagtalik sa 
buong maghapon. Katulad ng Salah, ito ay 
pinanatiling nakatakda sa Shariah (Batas) ng lahat ng 
mga Propeta sa kasaysayan mula sa Simula pa. Ang 
lahat ng naunang mamamayan ay nagsasagawa ng 
pag-aayuno katulad ng pagsasagawa ng mga 
tagasunod ni Propeta Muhammad (snk) nawa ang 
kapayapaan). Ang Banal na Qur'an ay nagsabi: 

"Ang pag-aayuno ay itinakda para sa inyo katulad 
din ng pagkakatakda sa mga nauna (mamamayan) 
sa inyo. "(Quran 2:183) 

Sa bersikulong nabanggit, nagpapatunay na ang pag- 
aayuno ay itinakda ng Allah sa bawat panahon. 



BAKIT ITINAKDA 
ANG PAG-AAYUNO? 

1. Ang Layuning Maglingkod sa Allah. 

Ang tunay na layunin ng Islam ay upang gawin 
ang buong buhay ng tao bilang isang buhay ng ganap 
na pag-iibadah sa Allah. Ang tao ay isinilang na 
alipin ng Allah, na ang pagpapaalipin at paglilingkod 
ay nakatatak na sa kanyang likas na katauhan. 
Samakatuwid ang tao ay hindi malaya kahit isang 
sandali mula sa ibadah, paglilingkod at pagpapaalipin 
sa Allah, sa isip, sa salita at gawa. Sa bawat kilos 
at galaw niya nararapat niyang isipin kung ano ang 
dapat niyang gawin upang makamtan ang kasiyahan 
ng kanyang Panginoon at kung anong bagay ang 
ikakagagalit. Kaya ang landas na dapat tahakin ay 
yaong landas na magbubunga ng kasiyahan ng Allah 

at ang mga ipinagbabawal ay nararapat na talikdan at 
lisanin. Kung ang buong buhay ay kaakibat ng 
pagpapaalipin at paglilingkod sa Allah maituturing 
na ang kanyang layunin na sambahin ang Allah 
lamang ay kanyang natupad sa buong buhay niya. 

2. Pag-aayuno- isang nakatagong uri ng 
Pagsamba (ibadah). 
Lahat ng uri o pamamaraan ng pagsamba ay 
isinasagawa na may panlabas na galaw ng tao 
maliban sa Pag-aayuno. Halimbawa, sa pagdarasal 
(salah) ang tao ay tumatayo, umuupo, yumuyuko at 
sumusubsob sa lupa na nakikita ng lahat ng tao; sa 
Hajj (pagdalaw sa Makkah) ang tao ay naglalakbay 
na kasama ang ibang muslim. Ang Zakat ay 
ibinibigay sa isang tao at tinatanggap ng isa ring tao. 
Kaya lahat ng banal na gawaing ito ay hindi 
maitatago. Kung ating isagawa ang mga ito, 
maraming tao ang makakaalam; kung hindi nating 
naisagawa ito, mayroon ding panahon na malalaman 
ng ibang tao. Ngunit ang Pag-aayuno ay hindi 
kailanman nakikita o nalalaman ng sino man maliban 
sa Allah. Ang Allah lamang ang tanging 
nakababatid kung ang isang tao ay tunay ngang nag- 
aayuno. Ang tao ay maaaring kumain ng nakatago 

at ang buong mundo ay nag-aakala na siya ay tunay 
ngang nag-aayuno ngunit sa katotohanan siya ay 
hindi nagsasagawa nito. 

3. Pag-aayuno-isang Sagisag ng Lakas ng 

"Iman" 

Ang pag-aayuno ay isang paraan upang makamit 
natin ang isang mataas na uri ng (iman) 
pananampalataya at bunga nito nagkakaroon tayo ng 
taqwa (takot sa Allah) na siyang dahilan upang tayo 
ay maging isang mabuting mamamayan. Ang Allah 
ay inilagay ang tao sa pagsubok kung gaano katatag 
sa pananampalataya sa Kanya. At ang pag-aayuno 
ay isa sa pagsubok na dapat harapin ng tao. 

4. Pag-aayuno- isang Pagsasanay ng Pagtitiis. 

Isa sa pinakamagandang katangian ng isang tao ay 
yaong marunong magtiis lalo sa panahon ng 
pagdarahop at kahirapan. May mga pagkakataon sa 
buhay natin na tayo ay nakakaranas ng pagkagutom 
o pagkauhaw lalo na sa panahon ng paglalakbay o 
kaguluhan (digmaan o kalamidad). Ang pag-aayuno 
ay siyang kasagutan upang ang ating katawan ay 
masanay at laging nakahanda sa ganitong mga 
pagkakataon. Kapag ang tao ay nasanay sa pag- 

aayuno, ang pagkauhaw at pagkagutom at maging 
ang kanyang pagnanasa sa tawag ng kamunduhan ay 
kanyang napagtitiisan. At dahil dito, ang tao ay 
nagiging matibay at matatag sa pag-iwas sa paggawa 
ng kasalanan. Kung ang isang tao ay hindi 
marunong magtiis, wala siyang takot na 
magnanakaw kung siya ay nangangailangan. 
Maging sa tawag ng pagnanasa sa kamunduhan, 
kung siya ay walang pagtitiis, madali siyang maigupo 
ng tukso. Kaya ang Banal ng Quran ay nagsabi na 
ang pag-aayuno ay itinakda upang tayo ay matuto ng 
pagpipigil sa sarili. 

PAG-AAYUNO 
Ang Simula at Wakas. 

Ang pag-aayuno ay nagsisimula kapag nasilayan 
o natanaw ang bagong litaw na buwan. Ang Allah 
ay nagpahayag: 

"Kaya't, sinuman sa inyo ang nakasaksi (sa 
paglitaw ng bagong buwan sa unang gabi ng 
buwan) ng Ramadhan, ay mag-ayuno." (Quran 
2:185) 

Kung ang isang mapagkakatiwalaang muslim ay 
nagsabi na nakita niya ng paglitaw ang bagong 
buwan bawat isa ay nararapat mag-ayuno. Si Abu 
Hurairah ay nagsalaysay: 

"Isang bedouin ang lumapit kay Propeta 
Muhammad (snk) at nagsabi "0, Propeta ng Allah, 
aking nasilayan ang bagong buwan ng Ramadhan. " 

Magkagayon pa man, si Propeta Muhammad (snk) 
ay nagtanong sa kanya. "Ikaw ba ay sumasaksi na 
wala ng ibang diyos maliban sa Allah?" Ang 
bedouin ay sumagot "Ako ay sumasaksi". Si 
Propeta Muhammad (snk) ay nagpatuloy sa 
pagtatanong kung siya ay sumasaksi na si Propeta 
Muhammad ay Sugo ng Allah. Ang bedouin ay 
sumang-ayon. Kayat si Propeta Muhammad (snk) 
ay nag-utos kay Bilal na ipahayag sa mga tao ang 
simula ng kanilang pag-aayuno kinabukasan. 

Si ibn Umar ay nagsalaysay din ng ganito: 

"Nang makita ko ito f aking ibinalita kay Propeta 
Muhammad (snk). Nagsimula siyang mag-ayuno at 

inutusan ang mga tao na magsimulang mag- 
qyuno. " 

Kapag ang Pamahalaang muslim ay nagpahayag ng 
Simula ng pag-aayuno, ito ay pinagtitibay sa lahat ng 
muslim na kinasasakupan nito. At kung ang buwan 
ay hindi nasilayan ng dahil sa kalagayan ng panahon, 
ang mga muslim ay inuutusang tapusin ang buwan 
ng Sha'ban na sinusundan ng Ramadhan, bilang 30 
araw o araw batay sa buwan na maaaring 29 lamang. 

SINO ANG DAPAT MAG-AYUNO? 

Ang pag-aayuno sa buwan ng Ramadhan ay 
tungkulin ng bawat muslim. Sila ay dapat ng- 
aangkin ng mga sumusunod: 

1. Malusog na pangangatawan. 

2. Nasa tamang gulang at kaisipan. 

SINO ANG HINDI DAPAT MAG- 
AYUNO? 

1. Ang mga batang wala sa tamang gulang at 
kaisipan. 



72 



2. Ang mga taong walang tamang kaisipan. 

3. Ang mga taong sobrang tanda at mahina na hindi 
kayang pasanin ang tungkulin ng pag-aayuno. 

4. Mga taong maysakit na ang pag-aayuno ay 
maaaring magbunga ng higit pang sakit. Bagamat 
sila ay hindi dapat mag-ayuno, nararapat namang sila 
ay magpakain ng isang mahirap na muslim bawat 
araw. 

5. Mga taong naglalakbay ng malayo. 

6. Mga babaing nagdadalantao o nagpapasuso na 
maaaring magbunga ng sakit sa pagsasagawa ng 
pag-aayuno. Sila (5 & 6) ay dapat magsagawa ng 
pag-aayuno sa ibang araw. 

7. Ang mga babaing nasa kanilang buwanang 
pagdurugo. Dapat nilang isagawa ang pag-aayuno sa 
ibang araw. 

BAKIT NAWAWALAN NG BISA ANG 
PAG-AAYUNO? 

1. Kapag nakipagtalik sa asawa sa araw ng pag- 
aayuno. Magkagayon, ang kapalit ng pagkasira ng 
pag-aayuno ay pagbibigay ng kalayaan sa isang 
alipin o di kaya'y 60 araw na sunod-sunod na pag- 
aayuno. At kung ito ay hindi makaya, magpakain ng 
60 kataong mahihirap.Ang pagtatalik ay maaari 
lamang gawin sa gabi. 

2. Ang paglabas ng semilya sanhi ng 
pakikipaghalikan o yakapan ng mag-asawa. Iwasan 
ang ganitong gawain sa araw ng pag-aayuno. 

3. Pag-inom, pagkain , paninigarilyo. 

4. Ang sinasadyang pagsuka. 

5. Ang buwanang pagdurugo ng babae. 

Sa kabilang dako, ang paglagay ng gamot sa mata, 
tainga o ilong ay hindi nagpapawalang-bisa ng pag- 
aayuno. Ang paggamit ng "srwak" ay hindi rin 
nakakasira ng pag-aayuno. Ang paggamit ng sepilyo 

na may toothpaste ay hindi nakasisira ng pag-aayuno 
kung ang paggamit ay maingat at walang nalululong 
toothpaste. Maaaring magbanlaw o maligo kahit 
nag-aayuno. 

ANG KAHALAGAHAN NG 
PAG-AAYUNO. 

1. Kapatawaran ng mga Kasalanan. 

Si Abu Hurairah ay nagsalaysay na si Propeta 
Muhammad (snk) ay nagsabi: 

"Sinoman ang nagsagawa ng pag-aayuno sa buwan 
ng Ramadhan ng buong tapat (at taos puso) at 
umaasa ng pagpapala mula sa Allah, ang mga 
nakaraan niyang kasalanan ay pinatatawad ng 
Allah." (Bukhari). 

2. Kasiyahan ng Allah. 

Si Abu Hurairah ay nagsalaysay na si Propeta 
Muhammad (snk) ay nagsabi: 

"Ang Allah ay nagsabi: Lahat ng gawa ng mga 
anak ni Adam ay para sa kanilang sarili lamang 

maliban sa pag-aayuno na para sa Akin at Aking 
bibigyan ng gantimpala ito. " (Muslim & Ahmad) 

3. Pagpapala at Gantimpala. 

Si Propeta Muhammad (snk) ay nagsabi: 

"Ang gantimpala ng bawat mabuting gawa ay 
ibinibigay mula sa sampu hanggang pitong daang 
ulit ayon sa kanyang intensiyon at katapatan, at 
ang gantimpala na ito ay nauukol (lamang) sa 
pagsasagawa ng pag-aayuno. " (Muslim) 

Si Propeta Muhammad (snk) ay nagsabi: 

"Sinoman ang may pananampalataya at layuning 
magkamit ng gantimpala, nagsagawa ng pag- 
aayuno sa buwan ng Ramadhan, at gumugol ng 
Hang bahagi sa gabi ng Pag-alaala sa Allah, lahat 
ng kanyang kasalanan ay patatawarin ng Allah " 
(At-Tirmidhi & Ibn Majah) 

4. Panangga laban sa Kasalanan. 

Ang pag-aayuno ay isang panangga upang 
makaiwas sa paggawa ng kasalanan. Si Propeta 
Muhammad (snk) ay nagsabi: 

"Ang pag-aayuno ay isang panangga, samakatuwid 
sinoman ang nag-aayuno ay hindi dapat magpakita 
ng mahahalay o malalaswang salita at gawa. Kung 
mayroon mang umaaaway sa taong nag-aayuno, 
nararapat na siya ay magsabi ng "O aking kapatid, 
ako ay nag-aayuno, " (Bukhari & Muslim) 

5. Kabutihan ng Kawanggawa (Sadaqa). 

Si Propeta Muhammad (snk) ay siyang 
pinakamabait sa lahat at mapagbigay lalo na tuwing 
buwan ng Ramadhan. Siya ay nagsabi: 

"Ang pinakamabuting kawanggawa ay yaong 
isinasagawa sa (buwan ng) Ramadhan. " 

6. Ang Paraiso at Impiyerno. 

Si Abu Hurairah ay nagsalaysay na si Propeta 
Muhammad (snk) ay nagsabi: 

"Sa tuwing nagsisimula ang buwan ng Ramadhan, 
ang mga pintuan ng Paraiso ay laging bukas at ang 
mga pintuan ng Impiyerno ay nakapinid (sarado) at 
ang mga Satanas ay nakatanikala" Bukhari & 
Muslim. 

Ang mga pintuan ng Paraiso ay bukas sapagkat 
maraming mabubuting bagay ang naisasagawa ng 
mga muslim. Samantalang ang mga pintuan ng 
Impiyerno ay sarado sapagkat kakaunti lamang ang 
nagagawang kasalanan ng mga mananampalataya. 

7. Panlipunang Kabutihan. 

Ang panlipunang kabutihan ng pag-aayuno ay 
yaong ang lahat ay abala sa paggawa ng mataimtim 
na salah at dalangin at pagkakawanggawa. 
Mayroong salatul-taraweeh na kung saan ang Quran 
ay binabasa. Binibigyang paalala ang mga muslim 
na ito ang buwan na kung saan ipinahayag ang Banal 
na Quran. Dahil sa ganitong gawain, ang kapaligiran 
at ang lipunan sa kabuuan ay ganap na mapayapa at 
matiwasay. 

Si Propeta Muhammad (snk) ay nagsabi: 

"Sinoman ang Hindi umiwas sa masamang 
pananalita at masamang gawain, hindi kailangan 
ng Allah ang kanyang pag-iwas sa pagkain o pag- 
inom" 

Sa madaling salita, ang kanyang pag-aayuno ay 
walang saysay o kabuluhan. 

ANG MAGAGANDANG ASPETO NG 
RAMADHAN. 

1. Ang amoy ng bibig ng isang nag-aayuno ay higit 
na ikinasisiya ng Allah kaysa sa halimuyak ng 
pabangong musk 

2. Ang mga Anghel ay nananalangin at 
nagsusumamo sa Allah na patawarin ang mga taong 
(tapat sa) pag-aayuno. Ang pagsusumamo ng mga 
Anghel ay natatapos sa pagsapit ng dapit-hapon na 
kung saan ang mga tao ay magsisimulang kumain. 

3. Araw-araw ang Allah ay pinapangyaring 
palamutian ang Kanyang mga Paraiso at Siya ay 
nagsabi sa Paraiso: 

"Ang Aking mananampalataya ay malapit nang 
talikdan ang pasanin (ng buhay), ang paghihirap 
na ginawa sa kanila at saka sila ay darating sa iyo t 
O Paraiso." 

4. Sa buwan ng Ramadhan, mayroong "Lailatul 
Qadir" (Pinagpalang Gabi) na high na mabuti kaysa 
libong buwan ng pagsamba (o pagdalangin). 

Ang tunay at tapat na mananampalataya ay nararapat 
na simulan ang Ramadhan kalakip ng tunay na 
pagsisisi at may lakas na pag-asa na makamit ang 
Awa at Kabaitan ng Allah na ibibigay sa kanya sa 
buwan ng Ramadhan. 

ANG MAGAGANDANG GAWAIN SA 
RAMADHAN. 

1. Pag-aayuno. 

2. Pagkain ng "Suhoor" bago sumapit ang Salatul 
Fajr (na siyang tanda ng simula ng pag-aayuno.) Si 
Propeta Muhammad (snk) ay nagsabi: 

"Ang kumain bago sumapit ang Salatul Fajr 
(tinatawag na Suhoor) ay may pagpapala. " 

3. Pagsagawa ng dalangin (du'a) habang kumakain 

ng Ifthar. 

4. Pagbasa ng Quran. 

5. Pagdarasal ng Taraweeh. 

6. Pagbibigay ng Sadaqa. 

7. Pagsasagawa ng Umrah 

8. Pag-alala sa Allah 

9. Paghingi ng Kapatawaran. 

Bilang muslim, iminumungkahi na tayo ay dapat 
magsagawa ng mga karagdagang salah. Isa sa 
karagdagang ito ay ang salah sa pagitan ng hating- 
gabi at madaling-araw. Ang Allah ay pinupuri ang 
mga taong nagsasagawa ng pagdarasal sa ganitong 
oras. Ang Propeta Muhammad (snk) ay nagsabi: 

"Sinoman ang nagsagawa ng gating dasal sa 
Ramadhan na may tapat ng pananampalataya at 
pag-asa sa dakilang gantimpala, ang gantimpala 
nito ay ang kapatawaran ng kanyang nagdaang 
mga kasalanan. " 

ZAKATAL FITR 

1. Ito ay binubuo ng isang sa'a (ang timbang ay 
humigit kumulang sa 2.5 kgs.) 

2. Ang pagkain ang siyang pinakamabuting bagay na 
dapat ibigay para sa Zakat Al Fitr. Hindi kaaya- 
ayang magbigay ng salapi, damit o anumang bagay 
maliban sa pagkain. 3 

3. Dapat ibigay ang Zakat Al Fitr sa araw ng Eid at 
maaari ding ibigay isang araw o dalawang araw bago 
dumating ang Eid. 

4. Hindi pinahihintulutan na iantala ang pagbibigay 
ng Zakal Al Fitr na hindi lalagpas sa araw ng Eid, 
maliban kung mayroong matibay na kadahilanan. 

5. Ang Zakat Al Fitr ay dapat ibigay ng sinumang 
muslim, Ang bata man o matanda, lalake o babae ay 
kabilang sa mga taong dapat magbigay ng Zakat Al 
Fitr. 



3 isa sa apat na madhab (pamantasan ng Islamikong Batas) 
ang Hanafi ay nagpahintulot na maaaring magbigay ng salapi 
para sa Zakt Al Fitr. 

ZAKAT 

( KAWANGGAWA) 

"O Kayong Nananampalatayal mula sa inyong mga 
pinagpaguran (kita) at mula sa biyaya ng lupa na 
Aming inihandog para sa inyo, magsagawa ng 
pinakamagandang paggugol sa landas ng Allah " 

ANG KAHULUG AN NG ZAKAT 

Sa literal na kahulugan, ang Zakat ay paglago at 
kalinisan ngunit sa Islamikong pananaw, ang Zakat 
ay nagsasaad ng isang uri ng kawanjggawa na 
kailangang bayaran batay sa itinakdang halaga ng 
kayamanan. Ito ay tinatawag na Zakat sapagkat 
ang pagpapala sa mga natitirang kayamanan ay 
dinaragdagan ng Allah kahit na ang aktual na halaga 
ng kayamanan ay nababawasan. Ang Allah ay 
nagsabi sa Banal na Quran: 

"Pagkakaitan ng pagpapala ng Allah ang "Ribaa" 
(tubo) datapwat ang kawanggawa ay binibigyan 
Niya ng higit na Pagpapala. " (Quran 2:2 76) 

ZAKAT- 

ITINAKDA SA LAHAT NG PROPETA. 

Ang Salah at Zakat ay itinakda sa lahat 
maging sa mga naunang Propeta ng Allah. Ang 
Quran ay nagpatunay nito: 

"At Awing silang ginawang pinuno para sa mga 
tao. Sila ang nagpatnubay sa tao ayon sa Anting 
Kautusan. At kinasihan Namin silang gumawa ng 
mabubuti at magsagawa ng (taimtim na) salah at 
magbigay ng Kawanggawa (Zakat) at sila ay sa 
Amin lamang sumasamba . " (Quran 21: 73) 

Tungkol kay Propeta Ismael, ang Quran ay nagsabi: 

"Siya ay nag-uutos sa kanyang mga angkan ng 
(pagsasagawa ng) Salah at (pagbibigay ng) Zakat 
at ito ay kalugod-lugod sa paningin ng 
Panginoon. "( Quran 19:55) 

Tungkol kay Propeta Moises, ang Quran ay nagsabi: 

"Aking papatawan ng Kaparusahan ang sinomang 
Aking naisin. At ang aking Awa ay laganap sa lahat 

ng bagqy, At (itong Awa) ay Aking itinatakda sa 
mgamay takot sa Akin at nagbibigay ng Zakat at 
yaong naniniwala sa Anting Kapahayagan. " (Quran 
7:156) 

Tungkol kay Hesus, anak ni Maria, ang Quran ay 
nagsabi: 

"At ako ay pinagpala saan man ako naroroon at 
inatasan akong magsagawa ng Salah at (magbigay 
ng) Zakat habang ako ay nananatiling buhay." 
(Quran 19:31) 

Ang Zakat ay isinasaalang-alang bilang itinakdang 
tungkulin ng lahat ng muslim na tumutupad sa mga 
patakaran para sa pagbabayad nito. Ang patunay na 
ito ay wajib (compulsory) ay matatagpuan sa Banal 
na Quran at Sunnah ni Propeta Muhammad (snk). 
Ang Banal na Quran ay nagsabi: 

"At magbigay kayo ng Zakat " (Quran 2:43) 

Si Propeta Muhammad (snk) ay nagsabi rin ayon kay 
Mu'aadh ibn Jabal na: 

"Turuan ninyo (ang mga tao sa Yemen) na ang 
Allah ay itinakda ang Kawanggawa bilang wajib 
(compulsory) sa kanila. Ito ay dapat kuhanin mula 
sa mga mayayaman at ibigay sa mga mahihirap. " 
(Ahmad) 

ANG KAHALAGAHAN NG ZAKAT. 

Ang prinsipiyo ng Zakat ay may kahalagahan sa 
pamamaraan ng Islam at ang mga sumusunod na 
ilang bagay ay babanggitin upang ipakita ang 
kahalagahan nito. 

1. Isinasaalang-alang ang Zakat bilang ikatlong 
pinakamahalagang haligi ng Islam. Ang Propeta 
Muhammad (snk) ay nagsabi: 

,f Ang Islam ay nakatayo sa limang haligi, ang 
pagpapahayag ng Shahada, pagsasagawa ng 
limang beses na Salah, Pag-aayuno sa bnwan ng 
Ramadhan, Pagbibigay ng Zakat, at ang 
Paglalakbay sa Makkah (Hajj). (Bukhari & Muslim) 

2. Ang Zakat ay mahalaga sa Islam na kung sino 
mang muslim ang magsabi na ito ay hindi wajib 
(compulsory) ay maaaring lapatan ng kaparusahan 
kung ito ay hindi magbalik-loob at magsisi. Ang 

kapasiyahang ito ay batay sa pinagtibay na 
kasunduan (ijmaa) ng mga Sahabah (kasamahan ng 
Propeta) na dapat labanan ang mga muslim na 
tumatalikod sa tungkulin ng pagbabayad ng Zakat 
pagkaraan na si Propeta Muhammad (snk) ay 
namatay. 

3. Ang pangangalaga ng mga mahihina at mahihirap 
na muslim ay nasa pangangasiwa ng pamahalaang 
muslim at ang salaping ginagamit mula rito ay 
kinukuha mula sa kaban ng Zakat. 

4. Pinananatili ng Zakat ang pag-ikot ng kayamanan 
sa lipunan na nagbubunga ng pag-unlad ng 
kabuhayan at hanap-buhay. Kung ang kayamanan ay 
itinatago, higit pang Zakat ang babayaran kaysa sa 
gamitin sa pagnenegosyo. Kaya, ang mga 
mayayaman ay napupuersang paikutin ang yaman sa 
pamamagitan ng pagnenegosyo upang ang 
kayamanan nila ay hindi mapunta lahat sa 
pagbabayad ng Zakat. 

ANG LAYUNIN NG ZAKAT 

Ang Zakat ay isang pamamaraan ng Ibadah na 
ang pangunahing layunin ay ang pagpapaunlad ng 

ispirituwal na pamumuhay ng isang muslim. Ang 
kawanggawa na ibinibigay ng mga mayayaman ay 
nakatutulong upang ang kanilang mga puso ay 
maging malinis laban sa kasakiman at karamutan. 
Ang Zakat ay nagtuturo rin upang masanay ang tao 
sa pagbibigay sa kapwa. Ang mga mahihirap naman 
ay magkakaroon ng magandang kaisipan at 
mawawala sa kanilang puso ang inggit at selos. 

ANG PATAKARAN NG ZAKAT. 

Para maging wajib (compulsory) ang Zakat, ang 
mga sumusunod ay dapat matupad. 

1 . Ang isang muslim ay dapat na nasa hustong pag- 
iisip at gulang. Walang obligasyon sa mga kulang 
ang isip sapagkat hindi sila responsable sa kanilang 
mga gawa o kilos. 

2. Ang isang muslim ay dapat na may naipong 
yaman o salapi na higit sa kanyang pangangailangan. 

3. Ang naipong yaman o salapi ay dapat na higit sa 
hangganan ng Nisab (itinakdang minimum). 

4. Ang naipong yaman o salapi ay dapat na nasa 
kanya na lagpas sa isang taon. 

ANG NISAB 
(ITINAKDANG PAMANTAYAN NG 
PAGBABAYAD) 



Upang magkaroon ng tamang kaalaman tungkol sa 
Nisaab (Itinakdang Pamantayan sa pagbabayad ng 
Zakat) ang isang muslim ay nararapat na humingi ng 
kaukulang pagtatanong sa isang maalam na muslim 
tungkol dito. 



Kayamanan Nisaab Babagdan 



% 

Ginto 
Pilak 



2oz 2.5% 
14 1/2 oz 2.5% 
katulad ng halaga ng 



Salapi 



Alahas 

Tupa/Kambing 

tupa/kambing 

Baku 

na baka-1 yr 

Kamelyo 

tupa/kambing 



Nisaab ng ginto 2. 5% 
Katumbas ng ginto 2. 5% 



40 



1 



30 



1 maliit 



5 



1 

Mga Ani ng Lupa 2000 lbs 10% 
kung ang tubig ay 
likas na dumadaloy at 

kung ang patubig ay ginawa. 5% 



SINO ANG DAPAT TUMANGGAP NG 
ZAKAT? 

Mayroon walong (8) uri ng mamamayang muslim 
na inilarawan ng Quran bilang mga taong nararapat 
tumanggap ng Zakat. Sila ay ang mga sumusunod: 

1. Fuqara (Ang Mga Kapuspalad) 

Sila ang mga taong umaasa lamang mula sa 
tulong ng kapwa. Sila ay maaaring mga ulila, may 
kapansanan, biyuda o biyudo mga matatanda, 
walang mga hanapbuhay. 

2. Masakin (Ang Mga Dukha o Mahirap) 

Si Propeta Muhammad (snk) ay nagsabi : 

"Sinoman ang hindi nakakakuha ng sapat upang 
tugunan ang kanyang pangangailangan ngunit 
hindi namamalimos o hindi nakikita sa kanyang 

ang pagiging mahirap, siya ay isinasaalang-alang 
bilang dukha (masakin.) " 

Mula sa Hadith na ito, ang isang dukha ay taong 
mahirap ngunit dahil sa kanilang paggalang sa sarili 
hindi nila magawang humingi o mamalimos. Kaya 
ang komunidad ng muslim ay nararapat magsiyasat 
kung sino ang mga taong ganito ang kalagayan 
upang matulungan sa kanilang pangangailangan. 

3. Amilina Aalaiha (Ang Taga-Paningil ng 

Zakat) 

Sila ang mga taong inutusan ng Islamikong 
Pamahalaan na maningil ng Zakat. Sila ay dapat 
bayaran mula sa Kaban ng Zakat. 

4. Muallafat-ul-Qulub (Mga Bagong 

Kasaping Muslim) 

Sila ang mga bagong kasapi ng Muslim na dapat 
bigyan upang tulungan sa kanilang pagbabagong 
buhay. 

5. Ar Riqab (Ang Pagpapalaya ng Alipin) 

Sila ang mga taong nagnanasang makalaya mula 
sa pagkakaalipin. At dahil sa panahon ngayon ay 

wala ng ganitong kalakaran, ang dapat bigyan ay 
yaong mga taong nakakulong ng dahil sa kanilang 
walang kakayahang magbayad sa itinakdang salapi 
ng korte. Sila ay nakakulong dahil maaaring sila ay 
nagkaroon ng mga aksidente. 

6. Al-Gharimin (Mga Taong May Utang) 

Sila ang mga taong baon sa utang . Hindi 
naman ibig sabihin ay dapat tulungan ang isang 
taong nagkautang ng dahil sa kanyang kapritso at 
walang katuturang paggasta. Ang Al-Gharimin ay 
mga taong nagkakautang ng dahil sa mga di- 
maiwasang pangyayari o ng dahil sa kanilang pang- 
araw-araw ng pamumuhay. 

7. Fi-Sabilillah ( Sa Landas ng Allah) 

Sila ang mga taong nakikipaglaban upang 
mapanatili ang Batas ng Allah. Bagamat ang isang 
taong nagsasagawa ng Jihad ay may salapi, hindi 
naman niya maaaring sarilinin ang gastos ng Jihad. 
Kailangan din na ang lahat ay dapat magbigay para 
sa fi-sabilillah. 

8. Ibn-us-Sabil (Mga Taong Naglalakbay) 

Ang naglalakbay ay maaaring may konting salapi 
ngunit dahil sa malayong paglalakbay kinakailangan 
niya ng karagdagang salapi, siya ay nararapat 
tulungan mula sa Zakat. 



HAJJ 

( PAGLALAKBAY SA MAKKAH) 

"At ang paglalakbay sa (Banal na) Tahanan para 
sa Allah ay isang tungkulin ng Sangkatauhan, na 
may kakayahang pumaroon. At para sa hindi 
sumasampalataya (alalahanin nila) na ang Allah ay 
walang pangangailangan sa Kanyang mga 
nilikha."(Quran 3:97) 

ANG KAHULUGAN NG HAJJ, 

Ang Hajj ay isang pagdalaw sa banal na lugar ng 
Makkah upang bigyang-alala ang matibay na 
paniniwala sa Kaisahan ng Allah (Tawhidullah) . 
Ang hajj ay isang paglalarawan ng kahalagahan ng 
Islam sa pamamagitan ng mahigpit na pagtalikod sa 
lahat ng uri ng Shirk (idolotriya). Bawat muslim ay 

malakas na inihahayag sa Talbiyah : "La sharika lak" 
(At Sa Iyo ay Walang katambal o kaugnay). Ang 
lahat ng ritual ng Hajj katulad ng Tawaf (pag-ikot sa 
Ka'bah), Sa'i (paglalakad sa Safa at Marwa), Rami 
(paghahagis ng bato sa Jamrat), Wuquf (ang pagtigil 
o pananatili sa Arafat), Mabeet (pagpapalipas ng 
magdamag sa Mina at Musdalifah) ay mga gawain 
upang maalaala ng isang muslim ang kaniyang 
Panginoon, Ang Allah, Ta A'la. Lahat ng dalangin 
(dua) ay isinasagawa para lamang sa Allah. At ang 
lahat ng pook na pinupuntahan ay kasaysayang 
nauukol sa Pagsamba sa Tunay na Nag-iisang Diyos, 
ang Allah (Tawhid). Isa sa mahalagang bahagi ng 
Tawhid ay ang kasaysayan ni Propeta Abraham, na 
siyang nagtayo ng unang tahanan ng Allah, ang 
Kaba'a, bilang pinakasentro ng dalanginan. Ang 
kasaysayan ni Propeta Abraham ay isang mahabang 
kasaysayan na punong-puno ng pagsasakripisyo at 
ganap na pagsuko sa Allah. At dahil sa kanyang 
katatagan sa mga pagsubok para sa landas ng Allah, 
siya ay pinarangalan bilang Imam ng Sangkatauhan. 

"At nang ang Kanyang Panginoon ay sinubok si 
Abraham sa Kanyang Kaatusan , at kanyang 
tinupad ang mga ito. Siya ay nagsabi : Ikaw ay 

Aking gagawing Imam para sa 
Sangkatauhan. 91 (Quran 2:124) 

ANG KABAH. 

Ang Kabah ay itinatag ni Propeta Abraham 
(sumakanya nawa ang kapayapaan) hindi lamang 
para maging isang pook dalanginan at pagsamba 
ngunit higit sa lahat mula sa unang araw ng 
pagkakatayo nito, ito ay ginawang sentro ng 
pagpapalaganap ng Pananampalataya ni Propeta 
Abraham na ang layunin ay yaong ang lahat ng 
mananampalataya sa Allah ay magkatipon-tipon na 
nagmula sa ibat-ibang panig ng mundo, magsagawa 
ng ibadah at magsibalik sa kani-kanilang bayan na 
may malinaw na mensahe ng Pananampalataya ni 
Abraham. Ang pagtitipong ito ay tinawag na Hajj. 
Ang nagtayo ng Ka'bah ay ang mag-amang Abraham 
at IsmaeL Kung paano isinasakatuparan ang Hajj, 
ang Quran ay naglarawan nito: 

"Tunay na ang kauna-unahang tahanan 
(sambahang) itinakda para sa sangkatauhan ay 
ang nasa Bakkah, pinagpala t at patnubay sa lahat 
ng tao. Naroroon ang mga malinaw na tanaa 
tulad halimbawa ng kinatatayuan ni Abraham 

(Maqam Ibrahim). Ang sinoman ang pumasok rito 
ay may katiwasayan. "(Quran 3:96-97) 

"At di ba nila nakikita na Aming ginawang banal 
na lugar t (ang Makkah) samanialang ang 
kapaligiran ng mga tao ay nasa kaguluhan?" 
(Quran 29:67) 

ANG DALANGIN NI PROPETA 
ABRAHAM AT ISMAEL 

"At (gunitain) nang Aming ginawa ang (Banal na) 
Tahanan (sa Makkah) bilang himpilan ng 
Sangkatauhan at isang pook ng Katiwasayan. At 
gawin ninyong pook dalanginan ang Maqam 
Ibrahim (kinatatayuan ni Abraham habang siya ay 
dumadalangin) 

At Aming inutusan sina Abrahan at Ismael na 
gawin malinis ang Aking Tahanan (ang Kab'ah sa 
Makkah) para sa mga nagsasagawa ng tawaf (pag- 
ikot sa Kab'ah) at para sa mga yumuyuko at 
nagpapatirapa ng kanilang mga sarili (sa 
panalangin) 

At (gunitain) nang si Abraham ay nagsabi, "Aking 
Panginoon, gawin mo po ang bayang ito (Makkah) 
na pook ng Katiwasayan at bigyan mo po ang mga 
mamamayan nito ng mga bunga, ang sinuman sa 
kanila na naninrwala sa Allah at sa Kabilang 
Buhay. " Siya (Allah) ay sumagot:"At sa mga hindi 
sumasampalataya t ay bibigyan ko ng panandaliang 
kaginhawahan at pipiliting sa parusa ng Apoy at 
tunay na kalunos-lunos na hantungan! 

At (gunitain) nang si Abraham at (kanyang anak) 
Ismael ay itinatayo ang mga haligi ng Tahanan 
(Kab'ah sa Makkah), na (nagsasabing), "Aming 
Panginoon! tanggapin mo po mula sa amin (itong 
paglilingkod). Tunay na Kayo ang palakinig, ang 
Maalam. " 

n Aming Panginoon! Gawin mo po /earning laging 
sumusuko sa inyo at pati na ang aming mga 
supling- mga mamamayang sumusuko sa Iyo, At 
ipakita Mo po sa amin ang manasik (wastong 
paraan ng pagsasagawa ng Hajj). At tanggapin Mo 
po ang aming pagsisisl Tunay na Kayo ang 
tumatanggap ngpagsisisi, angMaawain. 

"Anting Panginoon, padalhan Mo po sila ng isang 
sugo (Muhammad) na buhat sa kanila na bibigkas 
ng Inyong pahayag na magtuturo sa kanila ng Aklat 
(ang Quran) at Al-Hikmah (Karunungan) at 
pagpalain silaTunay na Kayo ang 
Makapangyarihan, Ang Matalino." (Quran 2:125- 
129) 

"At (gunitain) nang Aming itinuro kay Abraham 
angpook ng (Banal na) Tahanan, na nagsasabing: 
Huwag Jcayong mag-uugnay sa Akin ng anumang 
katambal (o kasama) at panatilihing malinis 
(wagas) para doon sa mga papalibot dito at para sa 
mga tumatayo (sa panalangin) at para sa mga 
yumuyuko at nagpapatirapa (isinusuko ang mga 
sarili ng may pagpapakumbaba at pagsunod sa 
Allah). 

At ipahayag sa Sangkatauhan ang Hajj 
(Paglalakbay sa Makkah). Sila ay darating sa inyo 
na naglalakad at nakasakay sa kamelyo. Sila ay 
magmumula sa bawat maluwang at malalim na 
daanan ng bundok Upang sila ay sumaksi sa mga 
bagay na makabubuti sa kanila at sambitin 
(banggitin) ang pangalan ng Diyos (Allah) sa 



98 



itinakdang mga or aw. Mula rito (sa mga inihandog 
na hayop) ay kumain at magpakain sa mga 
mahihirap na kapuspalad. "(Quran 22:26-28) 

SINO ANG DAPAT MAGSAGAWA NG 
HAJJ? 

May mga patakarang itinakda ang Islam sa 
pagsasagawa ng Hajj. Ang unang patakaran sa 
sinomang magsasagawa ng Hajj ay siya ay nararapat 
na muslim. Ang mga di-muslim ay nangangailangan 
munang maging muslim bago sila pahintulutang 
magsagawa ng Hajj sapagkat ang Hajj ay isang 
tungkulin na may kalakip na tamang 
pananampalataya upang ito ay tanggapin ng Allah. 
Ang pangalawa at ikatlong patakaran ay yaong siya 
ay nararapat na nasa tamang gulang at kaisipan. 
Ang isang muslim ay nararapat na nasa hustong 
gulang at tamang kaisipan upang ang kanyang 
pagsasagawa ng Hajj ay maituturing na itinakdang 
tungkulin sapagkat ang ganttmpala at parusa ay 
iginagawad bunga ng pagpili sa kabutihan o 
kasamaan. Kaya ang isang bata o baliw na tao na 
hindi nakakakilala ng tama o mali ay wala ding 
tungkuling magsagawa ng Hajj. Ang isang bata na 

may tamang kaisipan ay binibigyan ng gantimpala sa 
kanyang pagsasagawa ng Hajj ngunit ang kanyang 
Hajj ay kailangang ulitin niya sa pagdating ng 
kanyang hustong gulang. 

At ang ikaapat na patakaran ay yaong siya ay 
nararapat na may kakayahang pananalapi at 
kalusugan. Kung wala siyang sapat na salaping 
panggastos at mahina ang pangangatawan, hindi 
kinakailangang magsagawa ng Hajj. Ang ika-lima 
ay para lamang sa babae, at ito ay ang Mahram. Ang 
mga babae ay makapagsasagawa lamang ng Hajj, 
kung sila ay may kasamang lalaking kamag-anakan 
{mahram, mga kamag-anakan na hindi sila maaaring 
pakasalan). Si Aisah, ay nagtanong kay Propeta 
Muhammad (snk) "O, Propeta ng Allah, ang mga 
babae ba ay kinakailangang sumama sa Jihad? " Si 
Propeta Muhammad (snk) ay sumagot: "Sila ay 
nararapat magsagawa ng Jihad ng walang 
pakikipaglaban- ito ay sa pamamagitan ng 
pagsasagawa ng Hajj at Umrah). 

Si Propeta Muhammad (snk) ay nagsabi: 

"Ang sinomang nagsagawa ng Hajj para lamang sa 
Allah at sa pagsasagawa nito t siya ay umiiwas mula 

sa mga masamang pagnanasa at masamang kilos, 
siya ay lumisan mula rito (umuuwi pabalik sa 
kaniyang lugar) ng malinis katulad ng isang batang 
bagong panganak " 

Ang Kahalagahan ng Hajj bilang 
itinakdang Matimtimang Gawain. 

Ang Allah ay nagsabi sa Quran: 

"At ang paglalakbay sa (Banal na) Tahanan para 
sa Allah ay isang tungkulin ng Sangkatauhan para 
sa Allah na way kakayahang pumaroon. At para sa 
mga hindi sumasampalataya, (alalahanin nila) Na 
ang Allah ay walang pangangailangan sa Kanyang 
mga nilikha"( Quran 3:97) 

Sa bersikulong nabanggit, ang hindi pagsasagawa ng 
Hajj sa kabila ng may kakayahang magsagawa nito, 
ay itinuturing na walang pananalig. 

Ang patunay nito ay matatagpuan sa Hadith ni 
Propeta Muhammad (snk) na nagsabing: 

"Sinoman ang may kakayahan at kaginhawan na 
maglakbay sa Banal na Tahanan ng Allah at sa 
kabila nito ay hindi nagsagawa ng Hajj, ang 
kanyang kamatayan sa pagkakataong ito ay katulad 
ng kamatayan ng isang Hucfyo o Kristiyano . " 

Si Khalifa Omar ibn Khattab ay nagsabi: 

Aking pagbabayarin ng Jizya (buwis ng mga di- 
muslim) ang sinomang hindi nagsagawa ng Hajj sa 
kabila ng kanilang kakayahan . Sila ay hindi mga 
muslim. Sila ay hindi mga muslim. " 

Ang Kabutihan ng Hajj. 

1. MATEMTIMANG PAGLALAKBAY. 

Ang mga tao sa buong daigdig ay 
nakababatid ng dalawang uri ng paglalakbay. Ang 
isang uri nito ay paglalakbay upang maghanap- 
buhay. Ang pangalawang uri nito ay upang 
magliwaliw at makita ang kagandahan ng ibat-ibang 
bansa. Sa dalawang uri ng paglalakbay na ito, ang 
tao ay napipilitang gumugol ng salapi at panahon ng 
dahil sa kanyang pansariling pangangailangan at 
pagnanasa. Ngunit ang paglalakbay sa Makkah na 

tinatawag na Hajj ay ibang-iba. Ito ay isang 
paglalakbay na hindi upang maghanap-buhay o para 
sa pagliliwaliw ng sariling kasiyahan kundi ito ay 
isang paglalakbay na ang tunay na layunin ay para sa 
Allah, ang tuparin ang pananagutan at tungkuling 
itinakda ng Allah para sa kanya. Walang tao ang 
makapaghahanda nito maliban doon sa mga taong 
nagmamahal sa Allah ng buong puso at doon sa mga 
may takot at matatag na sumusunod sa takdang 
batas ng Allah. Kaya ang sinumang nagtangkang 
maglakbay para sa Allah, iniiwan nito ang kanyang 
pamilya, negosyo, at tinitiis niya ang hirap ng 
paglalakbay. At dahil sa ganitong pagkakataon, 
tumitibay at tumatatag ang kanyang iman o 
pananampalataya sa Allah, nagkakaroon siya ng 
takot sa Allah, natututuhan niyang mahalin ang Allah 
bilang kanyang Panginoon. Ito ay isang patunay na 
siya ay nakahandang magtiis para sa paglilingkod sa 
Allah. 

2. HANGARIN TUNGO SA KABANALAN 
AT KABUTfflAN. 

Kapag ang isang tao ay naghanda upang maglakbay 
na may tapat na hangarin para sa Allah, ang kanyang 
puso ay may init na nagbibigay lakas upang 

maramdaman niya ang pagmamahal ng Allah. At sa 
kanyang paglalakbay, nararamdaman niya ang mga 
layuning dapat isagawa para sa kaniyang buong 
buhay. Nagkakaroon siya ng pagkakataon na 
mapag-isipan ang kanyang buhay, ang 
pagtatangkang magbagong buhay, gumawa ng 
mabubuting gawain at higit sa lahat ang layong 
magsisi at magbalik loob sa Allah. Siya ay maingat 
na huwag manakit ng kanyang kapwa. Ang kanyang 
sarili ay umiiwas sa pang-aabuso, kalaswaan, 
pandaraya, pagsisinungaling at masamang 
pananalita. Kaya ang kanyang paglalakbay ay isang 
daan upang mapanatili ang kalinisan sa kanyang 
puso, at kaisipan . Si Propeta Muhammad (snk) ay 
nagsabi: " Ang gantimpala ng Hajj Mdbroor (Hajj 
na tinanggap ng Allah dahil sa katapatan) ay 
walang iba maliban sa Paraiso. " 

3. PAGMAMAHAL SA ALLAH. 

Pagkaraan ng pagsusuot ng Ihram, at sa lahat ng 
oras, ang salita na namumutawi sa bibig ng mga 
nagsasagawa ng Hajj ay: Labbaik Allahuma Labbaik 
(Narito ako, 0, Allah, maglilingkod sa fyo.) At 
dahil sa katapatan ng paglilingkod sa Allah, nagiging 
malapit ang isang nagsasagawa ng hajj sa Allah. 

4. PARAAN PARA SA KATATAGAN AT 

SAKRIPISYO 

Sa pagsasagawa ng Hajj, ang isang muslim ay 
nadadaanan niya sa iba't-ibang dako ng Arabia ang 
mga ala-ala ng mga taong nagsakripisyo at 
nagpakatatag sa paglilingkod sa Allah. Sila ay 
nagpakasakit at nagtiis sa lahat ng hirap hanggang 
maitatag nila ang tunay na Batas ng Allah at pinawi 
nila ang anumang kasamaang namamayani sa 
kanilang kapaligiran. 

5. MATUTUHAN ANG DIWA NG UMMAH. 

Ang Hajj ay isang paraan upang magkaroon ng 
moral na kaisipan ang pamayanang muslim. At 
dahil dito, ang bawat magsagawa ng hajj ay 
nagkakaroon ng tunay na pagmamalasakit sa 
kabuuan ng Ummah ng Islam. 

6. TANDA NG PAGKAKAPANTAY- 

PANTAY NG TAO. 

Sa pagsusuot ng Ihram, ang isang tao ay 
nakakaramdam ng kaginhawaan sa katawan at puso. 
Dito ay nakikita ang pagkakapantay-pantay ng tao. 
Walang pangmamataas ng loob at pagpapakita ng 

karangyaan. Lahat ay nasa simpleng kaayusan na 
walang hangarin kundi ang maglingkod at alalahanin 
ang Allah. Ang karumihan ng puso dahil sa 
pagnanasa ng makamundong materyal ay nawawala 
at ang takot at pagmamahal sa Allah ang siyang 
laman ng puso. Kaya ang Hajj ay isang paraan din 
upang mapag-isipan natin ang isang mabuti at 
simpleng buhay. 

7. PAGTITIPON NG KAPAYAPAAN 

Ang Hajj ay panahon ng Kapayapaan; ang Makkah 
ay pook ng kapayapaan, ang hajj ay siyang 
pinakamalaking pagtitipon para sa kapayapaan sa 
buong kasaysayan ng sangkatauhan. 

8. PAGTALIKOD SA LAHAT NG URI NG 

SHIRK. 

Ang hajj ay pagsasaad ng ganap na pagtalikod sa 
anumang uri ng Shirk sapagkat ang sigaw ng bawat 
nagsasagawa ng hajj ay tanda ng ganap na pagkilala 
at pagsamba sa tunay at nag-iisang Diyos, Allah. 
Ang talbiyah ay nagpapatunay na ang isang 
mananampalataya ay alipin lamang ng isang 
Panginoon, ang Allah. 



106 



IHRAM SA MIQAAT 

Mayroong mga palatandaan sa paligid ng 
Makkah na dapat isaalang-alang ng mga 
magsasagawa ng hajj sa pagsusuot ng Ihram. Ang 
mga nakasakay ng eroplano ay dapat na magsuot ng 
Ihram kapag dadaanan nila ang lugar ng Miqaat . 
Ang lagapangasiwa sa eroplano ay nagbibigay 
paalala sa mga "pilgrims'* kapag ang eroplano ay 
nasa lugar na kinasasakupan ng miqaat. 
Bago magsuot ng Ihram ang mga magsasagawa ng 
Hajj, kailangang alisin ang lahat ng may tahing 
damit at maglinis ng katawan sa pamamagitan ng 
wudhu o ghusl (paliligo). Pinagpapayuhan na 
gupitin ang mga kuko, ahitin ang mga balahibo sa 
kili-kili at pribadong bahagi at maglagay ng 
pabango. At pagkatapos ay magsuot ng dalawang 
hindi tinahing tela: isa para sa itaas na bahagi ng 
katawan at ang isa ay para sa ibabang bahagi ng 
katawan. Ang mga babae ay maaaring magsuot ng 
anumang kulay ng damit ngunit nararapat na ang 
lahat ng bahagi ng katawan ay nakatakip maliban sa 
kanyang mukha, mga kamay at paa. 

Kapag nakasuot na ng Ihram nararapat na 
magsagawa ng Niyyat (intensiyon) at magsimulang 
magpahayag o bumigkas ng Talbiyah. 

Mga Ipinagbabawal na Gawain kung Naka- 

Ihram 

Sa pagsusuot ng bihisang damit Ihram na 
may lakip na niyyat (intensiyon) at nagpapahayag ng 
Talbiyah, ang isang muslim ay nagsisimulang ilagay 
sa kanyang isipan ang mataimtim na pagnanasang 
maglingkod sa Allah. Kaya, ang mga sumusunod na 
gawain ay ipinagbabawal: 

a. Ang pakikipagtalik o anumang seksual na 
ugnayan. 

b. Ang pag-aasawa o pakikipagkasunduan sa pag- 
aasawa. 

c. Ang pumatay o mangaso (hunting) 

d. Ang alisin ang alinmang buhok sa anumang bahagi 
ng katawan na walang legal na kadahilanan. 

e. Ang maglagay ng pabango (ang natitirang 
pabango ng unang paglagay nito habang nagsusuot 
ng Ihram ay pinahihintulutan) 

g. Ang mag-alis o magputol ng mga kuko. 

h. Ang magsuot ng damit na mayroong tahi o 
kinulayan (ito ay ipinagbabawal sa lalaki lamang) 
Ang paliligo, paggamit ng payong o anumang 
silungan, ay pinahihintulutan. 

TALBIYAH- 
Tinig ng Pagdakila sa Allah. 

Ang sigaw ng bawat manlalakbay ay: 
"Labbaik, Allahuma Labbaik Labbaika La Sharika 
laka Labbaika. Innal Hamda Wanni f mata Laka Wal 
Mulk La Sharika Lak " 

Dito ay muling nagbibigay paalala ang tunay na diwa 
ng pagsamba na unang ginawa ni Propeta Abraham 
at Ismael. 

TATLONG URI NG HAJJ. 

1. HAJJ AT -TAMATT'U 

Ito ay nangangahulugan ng pagsusuot ng Ihram para 
sa 'umrah sa panahon ng Hajj, ang pag-alis ng Ihram 
pagkaraan ng 'umrah at pagsuot muli ng Ihram para 
sa Hajj mula sa Makkah sa ika-8 araw ng Dhul Hijja. 
Sa ganitong uri ng Hajj, ang pagsasakripisyo ng 
isang tupa o ikapitong bahagi ng isang kamelyo o 
baka ay itinuturing bilang isang itinakdang tungkulin 
sa Araw ng Pagsasakripisyo. Kung hindi 
maisasagawa ito, nararapat na mag-ayuno ng 
sampling araw, ang tatlo sa mga ito ay sa panahon 
ng hajj at ang nalalabing pito ay pag-uwi sa sariling 
bayan. 

Mas makabubuti kung mag-ayuno ng tatlong araw 
bago ang Araw ng Arafat. (9th araw ng Dhul Hijjah) 

2. HAJJ AL -QIRAN 

Ito ay nangangahulugan ng pagsuot ng Ihram para 
sa 'umrah at Hajj nang sabay, hindi inaalis ang ihram 
hanggang sa Araw ng Pagsasakripisyo (ang 10th ng 
Dhul Hijja.). Katulad din ng Hajj Tumatt'u, mas 
makabubuti kung mag-ayuno ng tatlong araw bago 

sumapit ang araw ng Arafat kung walang pang-alay 
na hayop. 

3. HAJJ AL - IFRAD 

Ito ay nangangahulugan ng pagsuot ng ihram para 
lamang sa pagsasagawa ng hajj mula sa itinakdang 
Miqaat, mula sa Makkah kung ang magsasagawa ng 
hajj ay nakatira roon o kaya naman ay mula sa lugar 
na hindi sakop ng miqaat. 

TAWAF AL QUDOOM- 
UNANG PAGDATING SA MAKKAH. 

Sa pagdating sa Ka'bah, ang isang 
nagsasagawa ng Hajj ay hinihinto ang 
pagtatalbiyah.Siya ay magsasagawa Tawaf sa 
Ka'bah. Ang tawaf ay isinasagawa sa pamamagitan 
ng pag-ikot at paglakad sa Kabah ng pitong beses na 
nagsisimula sa gilid ng Batong Itim (Al Hajar Al 
Aswad) at natatapos din dito. Ang pagsasagawa ng 
tawaf ay nangangailangan din na ang isang muslim 
ay nasa malinis na kalagayan (ibig sabihin naka- 
wudhu). Ang tawaf ay natatapos pagkaraan ng 
pagsasagawa ng dalawang raka't sa likod ng Maqam 
Ibrahim (kinatatayuan ni Abraham). Pagkaraan, 
makabubuting uminom ng tubig mula sa bukal ng 
Zamzam. 

SA'I 

PAGLALAKAD SA SAFA AT 

MARWAH 

Ito ay isinasagawa bBang ala-ala kay Hajar 
na asawa ni Propeta Abraham, nang siya ay 
naghahanap ng tubig upang painumin ang kanyang 
anak na si Ismael. Siya ay tumakbo sa magkabilang 
bundok ng Marwah at Safa, At sa pagpapala ng 
Allah, sumibol ang isang bukal at si Ismael ay 
napainom ng kanyang Ina. Ang bukal na ito ay 
nananatili hanggang sa kasalukuyan na tinatawag na 
Zamzam Well Ang Sa'i ay sinisimulan mula sa Safa 
at nagtatapos sa Marwah. Mayroong pitong ikot 
ang pagsasagawa ng Sat Sa pagsasagawa ng Sa'i, 
nararapat na luwalhatiin at purihin ang Allah at 
laging dumalangin ng kapatawaran at kasaganaan sa 
Kanya. 

Pagkaraan ng Sa'i, matatapos ang Umrah sa 
pamamagitan ng pag-ahit o pag-gupit ng buhok sa 
ulo. Subalit mas mabuti kung ipagupit lamang ito 
upang sa Araw ng Pag-aalay ng hayop ay may 
natitirang buhok para ahitin. 

ANG PAGSASAGAWA NG HAJJ. 



ANG ika-8 ARAW NG DHUL HIJJA- SIMULA 
NGHAJJ 

Sa ika-walong araw ng Dhul Hijja, ang mga 
magsasagawa ng Hajj (yaong hindi nakasuot ng 
Ihram) ay nararapat maligo at magsuot ng Ihram na 
may niyyat na magsagawa ng Hajj at tumungo sa 
Mina bago magtanghali o agad-agad 
pagkamakatanghali. Siya ay nararapat na palagiang 
bumibigkas ng Talbiyah. Sa Mina, ang mga 
masasagawa ng Hajj ay nararapat mag-alay ruon ng 
limang beses na Salah, Zuhr, 'Asr at Maghrib Isha (2 
rakat lamang) at Fajr. Ang pagtungo sa Mina sa 
araw na ito at ang pagpapalipas ng gabi rito ay isang 
sunnah ngunit hindi naman isang itinakdang 
tungkulin. Makabubuting magtungo rito sapagkat 
ito ay gawain ni Propeta Muhammad (snk). 

ANG ika-9 ARAW NG DHUL HIJJA- ARAW 
NG ARAFAT 

Pagkaraan ng pagsikat ng araw, ang mga 
magsasagawa ng Hajj ay aalis mula sa Mina tungo sa 
Arafat. Sa kanilang paglalakbay, sila ay patuloy na 
nagpapahayag ng Talbiyah. Paglipas ng tanghali, 

ang Imam ay magbibigay ng Khutba sa masjid ng 
Namira para sa mga nagha-hajj. Pagkaraan ng 
Sermon, ang mga nagha-hajj ay nagsasagawa ng 
kanilang pinagsamang salatul-Zuhr at Asr ( tig- 
dalawang rakats lamang). Ang araw ng Arafat ay 
isang dakilang araw ng pagsamba, pagbibigay 
karangalan, pagdakila at luwalhati at pag-ala-ala sa 
Allah. Sa malawak na kapatagan ng lupaing Arafat, 
ang mga luha ay tumutulo sa bawat nagha-hajj. Ang 
mga kamalian at kasalanan ay pinagsisihan at 
mataimtim na humihingi ng kapatawaran. Tunay 
ngang maligaya ang bawat muslim na naroroon 
sapagkat sila ay umaasa sa Awa at pagpapala ng 
Allah. Kaya, si Propeta Muhammad (snk) ay 
nagsabi: 

"Ang Hajj ay Arafat " 

Ang isang nagha-hajj ay maaaring magdasal sa 
alinmang lugar sa Arafat. Hindi kailangang 
magtungo pa siya sa Bundok ng Rahmat (Mount of 
Mercy). 

ANG GABI SA MUZDALIFA 

Sa paglubog na araw, ang mga nagha-hajj, ay 
naghahanda patungong Muzdalifa, patuloy sa 
pagbigkas ng Talbiyah. Sa pagdating sa Muzdalifa, 
ang unang dapat gawin ay ang pagsasagawa ng 
salatul maghrib at salatul-isha (2 raka't). Ang mga 
nagha-hajj ay nagpapalipas ng gabi dito at 
nagsasagawa ng salatul Fajr. Hindi kailangan na 
ang isang nagha-hajj ay pumasok sa Al Mash'ar Al 
Haram masjid sapagkat ang lahat ng lugar ng 
Muzdalifa ay sakop ng ritual na paghinto. 

ANG 10TH ARAW NG DHUL HIJJA- ARAW 
NG EDO 

Bago sumikat ang araw, ang nagha-hajj ay 
lumilisan mula sa Muzdalifa tungo sa Mina, Sa 
pagdating nila sa Mina, tinitigil ang pagbigkas ng 
Talbiyah at siya ay naghahanda para sa paghagis ng 
pitong bato ng sunod-sunod sa Jamrat Aqaba (ang 
huling haligi) at itinataas ang mga kamay at 
nagsasabing "Allahu Akbar", Kapag ito ay 
naisagawa na, ang isang nagha-hajj ay nararapat na 
mag-alay na kanyang hayop habang sinasambit niya 
ang "Bismillahi Allahu Akbar)" Makabubuting 
kumain mula sa inihandog na hayop, ipamigay ang 

ibang bahagi sa kawanggawa. Pagkaraan nito, ang 
isang Hajji, ay inaahit ang ulo o kaya naman ay 
pinuputol ng maikli ang buhok. Mas makabubuti 
kung mag-ahit ng buhok sa ulo. Ang isang babaeng 
muslim ay nagpapaputol din ng buhok na ang sukat 
ay mga isang pulgada ang haba. Pagkaraan nito, 
ang lahat ay maaaring gawin maliban sa 
pagkikipagtalik sa asawa. Ito ay isang sunnah na 
maglagay ng pabango at magtungo sa Makkah para 
sa pagsasagawa ng Tawaf Al Ifada. 

ANG TAWAF AL IFADA 

Ang pagsasagawa ng Tawaf Al Ifada ay 
isang haligi ng hajj at ang Hajj ay walang kaganapan 
kung wala nito. Pagkaraan ng Tawaf, dapat na 
magagawa ng dalawang rakat sa likod ng Maqam 
Ibrahim. At tumungo sa Marwa at Safa upang 
magsagawa ng Sa'i. Makabubuti na uminom sa 
bukal ng Zamzam pagkatapos mag-sa'i at pagkaraan 
ay mag-alay ng dasal sa Allah. Ang mga bagay na 
ipinagbabawal (sa panahon ng pagsasagawa ng Hajj) 
ay maaari ng gawin kasama na ang pakikipagtalik sa 
asawa. 

ANG PAMAMALAGI SA MINA 



Pagkatapos ng Tawaf AI Ifada, ang isang 
muslim ay bumabalik sa Mina, ginugugol ang tatlong 
gabi rito (11,12,13 ng Dhul Hijja) at naghahagis ng 
pitong bato sa bawat tatlong Jamrat ng 
magkakasunod na araw. Pagkaraan ng paghagis ng 
bato sa jamrat, ito ay sunnah na dapat humarap sa 
Qibla at magsabi ng "Allahu Akbar'*. Pagkaraan ng 
paghagis ng bato sa ikatlong Jamrat, ang isang 
muslim ay maaaring umalis kahit hindi nagdarasal. 
Ang pamamaraang ito ay dapat sundin sa nalalabi 
pang dalawang araw. 

Ang mga nagnanais na manatili sa Mina sa ika-lOth 
ng Dhul Hijja ay maaaring gawin ito sa pamamagitan 
ng pag-aantala ng Tawaf Al Ifada.Ngunit bago ang 
tawaf na ito, ang pakikipagtalik sa asawa ay 
ipinagbabawal. Ang ritual ng Araw ng Eid ay may 
apat na bahagi. Una, ang paghagis ng bato sa mga 
Jamrat, pangalawa, ang pag-aalay ng hayop 
(sacrificial animal), pangatlo, ang pag-gupit o pag- 
ahit ng buhok, at pang-apat, ay ang Tawaf at Sa'i. 

ANG PAGBABALIK MULI SA MAKKAH 

Pagkaraan ng (Rami) paghagis ng bato sa 
jamrat sa unang dalawang araw (11th at 12th), 
sinuman ay maaaring umalis sa Mina bago lumubog 
ang araw. Ang isang naantala ay kailangang 
gumugol ng isa pang gabi sa Mina at maghagis ng 
bato sa Jamrat pagkaraan ng tanghali. Ang mga 
maysakit, matanda o mga babae ay maaaring utusan 
ang iba na maghagis ng bato para sa kanila. 

TAWAF AL WADA- 
ANG TAWAF PAMAM AALAM. 

Kung ang isang Hajji ay nagnanais umalis sa 
Makkah, kinakailangan na siya ay magsagawa ng 
Tawaf maliban sa isang babae na may buwanang 
pagdurugo (menses). 

BIBLIO GR APIY A 



Ang munting babasahing ito ay hinalaw mula sa 
mga pangunahing aklat: 

1. Towards Understanding Islam, by A. A. 
Mawdudi 

2. Fundamentals of Islam, by A. A. Mawdudi 

3. Islam in Focus, H. Abdalati 

4. Islamic Studies, Book One, by Bilal Philipps 

5. Sahih Bukhari, Hadith 

6. Sahih Muslim, Hadith 

Ang Islam ay nagtuturo sa atin na ang pag-aaral ay 
isang tungkulin ng bawat muslim (babae o lalaki) 
upang ang tunay na aral ng Qur'an at Hadith ni 
Propeta Muhammad (sumakanya nawa ang 
kapayapaan) ay manatili sa ating puso at isip. 
Nawa'y pagpalain tayo ng Allah sa ating mga 
magagandang gawain. As-salamu-alaikum. 

Ahmad Jibril Salas-ISCAG Phil. 

